UNIVERSITATEA NAŢIONALĂ DE APĂRARE „CAROL I” 


Centrul de Studii Strategice de Apărare şi Securitate 


DINAMICA MEDIULUI DE SECURITATE 
IUNIE - SEPTEMBRIE 2017 


INTRODUCERE 
Tendinţe generale 


UNIUNEA EUROPEANĂ 
Direcţii de reformare ale UE sub leadershipul motorului 
franco-german şi provocări la adresa coeziunii europene 


ORIENTUL MIJLOCIU ŞI AFRICA DE NORD 
Evoluţii de securitate în Orientul Mijlociu 


FEDERAȚIA RUSĂ 
Dialogul şi transparenţa în relaţiile NA TO-Rusia ca urmare a celor 
mai importante evenimente din perioada iunie — septembrie 


COREEA DE NORD 
Politica nucleară nord-coreeană: teste, controverse şi incertitudini 


Materialul este supus legii copyright. Toate drepturile sunt rezervate Universităţii Naţionale 
de Apărare „Carol I”, indiferent dacă se are în vedere întregul material sau o parte a acestuia, în 
special drepturile privind traducerea, retipărirea, reutilizarea ilustraţiilor, citatele, difuzarea prin 
mass-media, reproducerea pe microfilme sau orice alt mod şi stocarea în baze de date. Sunt 
autorizate orice reproduceri, fără perceperea taxelor aferente, dacă este precizată sursa. 

Studiile incluse în acest material vor fi publicate în paginile publicaţiei anuale a Centrului de 


Studii Strategice de Apărare şi Securitate: Evaluare Strategică. 


2 din 55 


CUPRINS 


INTRODUCERE 
Tendinte generale sasea aa ina li Cao Bataie 87 ana taiga tt 4 


Marius POTÎRNICHE 


CAPITOLUL 1: UNIUNEA EUROPEANĂ 
Direcţii de reformare ale UE sub leadershipul motorului franco-german 
şi provocări la adresa coeziunii UP OPEPUE saca) done ea ap ne aa as piesă 6 


Cristina BOGZEANU 


CAPITOLUL 2: ORIENTUL MIJLOCIU ȘI NORDUL AFRICII 
Evoluții de securitate în Orientul MI LOGILE, soi pete ea dup Dati d natia ile coate 19 


Mirela ATANASIU 


CAPITOLUL 3: FEDERAȚIA RUSĂ 
Dialogul şi transparenţa în relaţiile NATO-Rusia ca urmare 
a celor mai importante evenimente din perioada iunie — septembrie.............mece nea nenea 37 


Cătălina TODOR 
CAPITOLUL 4: COREEA DE NORD 


Politica nucleară nord-coreană: teste, controverse şi incertitudini... cane eee ee eeeaeee 48 


Mihai V. ZODIAN 


3 din 55 


INTRODUCERE 


Tendinţe generale 


Dr. Marius POTÎRNICHE 


Alegerile parlamentare din Germania şi Franţa au arătat tendinţa manifestată în statele 
europene, de-a lungul timpului, de creştere a ratei absenteismului la vot, fapt ce face ca 
legitimitatea celor aleşi să fie apoi pusă la îndoială de către cei ce nu au votat, să crească în 
consecință numărul manifestaţiilor pe teme economice, sociale şi politice. Prezenţa slabă la vot 
aduce în prim plan şi partide extremiste, cu un discurs naționalist, ce câştigă tot mai mulţi adepţi 
pe fondul evenimentelor din Europa. Nu este de mirare că astfel de partide reuşesc să intre în 
parlament, în guvern şi astfel un întreg set de valori, bine cunoscut, începe să capete forme 
diferite, să pună sub semnul întrebării multe din valorile pentru care Uniunea Europeană a fost 
creată. 

Criza refugiaților s-a manifestat în opţiunile de vot, partidele adunând sau pierzând în 
funcţie de modul în care au abordat problema sensibilă a primirii şi integrării refugiaților. În 
Franţa şi Germania, partidele cu vocaţie europeană au cedat locuri numeroase în parlament 
partidelor care au speculat comportamentul în afara legii al multora dintre refugiaţi. Tot 
refugiații sunt cei care stau la baza unor neînţelegeri între statele membre ale Uniunii, şi dacă va 
mai exista un val atunci disensiunile vor creşte alarmant pentru viitorul coeziunii europene. 
Cotele de refugiaţi pun tot mai des la încercare unitatea şi elemente care par a nu fi făcute 
publice, sau cel puţin nu sunt exprimate în faţa opiniei publice, vor fi primordiale pe agenda 
viitoare a întâlnirilor dintre reprezentații țărilor din estul şi cei din vestul Europei. 

Turcia nu mai face obiectul discuţiilor de aderare la Uniunea Europeană, liderii acesteia 
exprimându-se tot mai clar pe această temă. Este drept că nici Turcia nu mai pare interesată de 
această perspectivă, dovadă stând acţiunile unilaterale pe care le adoptă. Retorica Turciei este 
una de forță, atât în relaţia cu Uniunea Europeană cât şi cu SUA, în dorinţa acesteia de a fi 
recunoscută ca o putere regională şi care doreşte să „facă jocurile” în Orientul Mijlociu. 

SUA îşi vede, în bună măsură îndeplinite presiunile (am putea să le spunem chiar 
ameniţările) exercitate asupra statelor membre NATO de atingere a pragului de 2% din PIB 
alocat cheltuielilor pentru apărare. Alocaţiile bugetare au crescut, dar să nu pierdem din vedere şi 
strategia americană. Prin bugetele reduse, statele asigurau o funcţionare operaţională în limite 
decente a sistemului militar. Excedentul care apare prin creşterile anunţate de altfel de 


majoritatea statelor, trebuie cheltuit şi nu prin creşteri salariale, nu prin exerciţii ci prin achiziţii 

de echipamente, iar producătorii cei mai importanţi sunt în SUA. Nevoia de echipamente 
moderne nu trebuie omisă, dar parcă am asista la o nouă cursă a înarmărilor iar reprezentanţii 
SUA, Franţei şi Germaniei se întrec în vizite prin care fac lobby unui astfel de demers, acela al 
achiziţiilor militare. Deci, cât este nevoie şi cât este afacere în acest demers, rămâne ca 
evenimentele să ne ajute în a înţelege dacă efectul este cel dorit. 

În Siria, pe fondul luptelor care încep să mai piardă din intensitate, au loc şi evenimente 
încurajatoare în ce priveşte revenirea la normalitate în această ţară. ONU a anunţat că un număr 
mare de refugiaţi s-a întors în ţară, în anumite regiuni, deşi condiţiile de securitate nu sunt 
asigurate pe deplin. Mai mult, preşedinţii anerican şi rus au reuşit să ajungă la un acord pentru 


reducerea violenţelor, cel puţin în sud estul Siriei. 

CAPITOLUL 1: UNIUNEA EUROPEANĂ 


Direcţii de reformare ale UE sub leadershipul motorului franco-german 


şi provocări la adresa coeziunii europene 


Dr. Cristina BOGZEANU 


În perioada iunie — septembrie 2017, dinamica mediului european de securitate continuă 
să fie caracterizată de manifestarea pregnantă a eforturilor de coagulare a unor noi direcţii de 
evoluţie ale UE sub conducerea motorului franco-german, concomitent cu menţinerea tendinţelor 
de opoziţie faţă de Bruxelles. Intervalul mai sus amintit a cuprins şi o serie de scrutinuri la nivel 
naţional, cu influenţă notabilă asupra evoluţiei UE, aici având în vedere mai ales alegerile 
parlamentare din Germania, care au rezultat în primirea unui nou mandat de către Angela 
Merkel. În condiţiile în care, liderii celor două state lider la nivel european au viziuni 
compatibile asupra UE, este de aşteptat ca evoluția UE să fie conformă viziunii motorului 
franco-german. 

Sunt astfel menținute tensiunile dintre Bruxelles şi Grupul de la Vişegrad, dar şi între 
actori europeni, precum Germania şi chiar UE, pe de o parte, şi Turcia de cealaltă. Se remarcă o 
accentuare a necesităţii respectării condiţiilor impuse de Bruxelles în schimbul beneficiilor 
obţinute în urma relaţiilor cu acestea. Evenimente internaţionale cheie, precum Summitul G20, 
sau Adunări Generale ale ONU, vizite oficiale, întâlniri la nivel înalt etc. au constituit cadre în 
care toate aceste tendinţe s-au reflectat. 

Alegeri parlamentare. În urma scrutinului organizat în Franţa, pe 11 iunie, partidul lui 
E. Macron a obţinut o majoritate absolută. Alegerile s-au derulat cu o rată mare a absenteismului 
la vot, iar după acestea, guvernul a demisionat. Relevant este şi faptul că Frontul Naţional a 
primit 8 mandate, iar preşedinta sa, Marine le Pen, va intra pentru prima dată în camera 
inferioară a parlamentului. 

În Germania, 23 septembrie 2017, conservatorii A. Merkel (Uniunea Creştin-Democrată 
CDU) au câştigat scrutinul cu 32,7% din voturi, fiind urmat de Partidul Social-Democrat (SPD) 
cu 20,2% din voturi şi de Alternativa pentru Germania (AfD), cu 13,4% din voturi. Rezultatele 
echivalează cu un al patrulea mandat de cancelar pentru A. Merkel, dar indică o scădere a 
încrederii acordate de cetăţenii germani CDU (cu 8,8%), dar şi cu intrarea AfD, partid de 
extremă dreapta, în parlamentul Germaniei. În plus, în contextul în care SPD a optat pentru 
trecerea în opoziţie, formarea acestei coaliții de guvernare pentru CDU s-a constituit într-o 


provocare. 

Platforma electorală a conservatorilor de la CDU a fost bazată, în ceea ce priveşte politica 
externă şi securitatea, pe următoarele idei: a) dezvoltarea unui „Plan Marshall” pentru Africa; b) 
blocarea aderării Turciei la UE; c) creşterea cheltuielilor pentru ajutor şi pentru dezvoltare a 
bugetului de apărării; d) susținerea apărării comune europene; e) creşterea numărului de poliţişti 
cu 15.000; f) sporirea supravegherii video. Programul reflectă astfel impactul puternic avut de 
criza europeană a refugiaților asupra statului condus de la Berlin (nu doar din prisma măsurilor 
de securitate internă prevăzute, dar şi al celor de securitate externă), precum şi asumarea clară a 
unui rol de lider la nivel european, inclusiv în domeniul securităţii şi apărării. 

Conflictul dintre Berlin şi Ankara s-a reflectat astfel puternic în contextul creat de 
alegerile parlamentare din Germania, dar cu ocazia Summitului G20 (7-8 iulie, Hamburg, 
Germania). De asemenea, La 7 iunie, Germania a început oficial retragerea trupelor de la baza 
Incirlik. 

În contextul campaniei electorale, A. Merkel a promovat ideea că UE nu ar trebui să 
extindă sau să aprofundeze nicio formă de cooperare cu Turcia. Ulterior, Erdogan i-a îndemnat 
pe turcii din Germania să nu voteze cu niciunul dintre liderii partidelor din coaliția condusă de A. 
Merkel. Unul dintre punctele de apogeu ale acestei crize a fost acela în care la Berlin s-a discutat 
adăugarea Turciei pe lista ţărilor care reprezintă riscuri crescute la adresa securităţii, alături de 
Rusia, China, Pakistan, Coreea de Nord şi alte 26 de state. 

M. Schultz, reprezentantul SPD, a afirmat cu puţin timp înaintea Summitului G20 că 
„politicienii străini, care ne calcă în picioare, acasă, valorile, nu trebuie sa beneficieze în 
Germania de o tribună pentru cuvântarile lor care instigă la ură. Eu nu vreau ca domnul Erdogan, 
care în Turcia bagă după gratii oponenți şi jurnalişti, să ţină mari discursuri în Germania”!. 

În plus, în cadrul forurilor europene, este ridicată tot mai frecvent problema suspendării 
negocierilor de aderare cu Turcia. Astfel, la 20 iunie, Comisia pentru Afaceri Externe a 
Parlamentului European solicită înghețarea acestor negocieri, în cazul în care prin reforma 
Constituţiei (decisă prin referendumul din 16 aprilie 2017), preşedintele primeşte puteri extinse. 
La 6 iulie, Parlamentul European solicită suspendarea negocierilor de aderare ale Turciei, în 
cazul în care reforma constituţională aprobată prin referendumul din aprilie va fi implementată. 
Ankara a anunţat prin ministrul său de externe că nu acceptă solicitarea. 

În ciuda poziţiei exprimate de reprezentanţi ai parlamentului european, F. Mogherini 
anunţa, spre finele lunii iulie, că chiar dacă nu vor fi deschise noi capitole de negociere pentru 
Turcia, aceasta va rămâne o ţară candidată. O viziune similară este reflectată şi în discursul anual 


al Preşedintelui Comisiei Europene asupra Stării Uniunii — candidaţii la aderare trebuie să acorde 


1 Dani Rockhof, „Nou conflict germano-turc: Berlinul i-a refuzat lui Erdogan cererea de a vorbi public 
conaționalilor săi, în contextul summit-ului G20 de la Hamburg”, în Hotnews, 29 iunie 2017, accesat la 3 septembrie 
2017. 

prioritate maximă statului de drept, Justiţiei şi drepturilor fundamentale, ceea ce exclude aderarea 
Turciei în viitorul apropiat (sunt aduse în discuţie nu doar măsurile adoptate de regimul Erdogan 
după tentativa de lovitură de stat din iulie 2016, ci şi răcirea relaţiilor cu statele membre ale UE, 
chiar afirmaţii jignitoare adresate liderilor acesteia)?. 

De asemenea, Summitul G20 s-a constituit într-o ocazie cu care a fost evidenţiată situarea 
pe poziţii opuse a guvernului de la Washington şi a celui de la Ankara privind conflictul din 
Siria. În contextul în care SUA au furnizat armament milițiilor kurde din Siria, care luptă 
împotriva organizaţiei Stat Islamic, Ankara, în viziunea căreia aceste miliții sunt doar o extensie 
a Partidului Muncitorilor din Kurdistan (PKK), se teme că aceste arme vor ajunge în mâinile 
insurgenților care acţionează pe teritoriul Turciei. Prin urmare, Ankara consideră acţiunea SUA 
drept „înarmare şi sprijinire a organizaţiilor teroriste din apropierea graniţelor (...) şi față de 
formarea unei insule de terorism în regiune”5. La 5 august, presa anunţa că Turcia îşi 
consolidează prezența militară la graniţa cu Siria, în zona în care au fost înregistrate schimburi 
de focuri între armata turcă şi Unităţile pentru Protecţia Poporului Kurd. În viziunea Ankarei, 
acestea din urmă sunt derivații ale Partidului Muncitorilor din Kurdistan, considerat o organizaţie 
teroristă, în timp ce SUA susţine aceste unităţi, care, împreună cu combatanți arabi au organizat 
o ofensivă în vederea recuceririi oraşului Rakka, fief al organizaţiei Stat islamic în Siria. 

Mai mult, Erdogan a menţionat, după finalizarea summitului, că Turcia nu va ratifica 
Acordul Climatic de la Paris dacă nu vor fi respectate promisiunile făcute Ankarei. 

Îndepărtarea Turciei de cadrele de cooperare occidentale devine şi mai evidentă odată cu 
achiziţionarea de către Ankara de sisteme de apărare antirachetă S-400 din Rusia. În acest sens, 
trebuie să avem în vedere faptul că Turcia este stat membru al NATO, având cea de-a doua 
armată ca mărime în cadrul Alianței (13 septembrie). 

Tot în linia relaţiilor dificile dintre Bruxelles şi capitalele statelor membre, se înscrie şi 
Grupul de la Vişegrad (Cehia, Slovacia, Ungaria, Polonia). O deteriorare continuă şi 
constantă a relaţiilor cu Bruxelles o putem identifica în cazul Ungariei şi Poloniei, împotriva 
cărora au început deja să fie luate măsuri la nivel european pentru „derapajele” acestora în a se 
conforma normelor, principiilor şi valorilor considerate fundamentale la nivelul UE. 

Astfel, la 12 iunie, Comisia Europeană lansează procedura de infrigement împotriva 
Poloniei, Ungariei şi Cehiei pentru refuzul de relocare a migranţilor. În cursul aceleiaşi luni, 


ministrul ungar de externe, Peter Szijjarto, afirmă că Budapesta îşi menţine poziţia în ceea ce 


2? Jean-Claude Junker, State of the Union 2017, European Commission, 13 September 2017, URL: 
https://ec.europa.eu/commission/sites/beta-political/files/state-union-2017-brochure_en.pdf, accesat la 18 septembrie 
2017. 

3 xx, „G20: Erdogan avertizeaza ca Turcia nu va ramane pasiva fata de inarmarea kurzilor din Siria”, în Hotnews, 8 
iulie 2019, URL: http://www.hotnews.ro/stiri-international-2 1872988-g20-erdogan-avertizeaza-turcia-nu-ramane- 
pasiva-fata-inarmarea-kurzilor-din-siria.htm, accesat la 27 septembrie 2017. 

priveşte problema migranţilor în Europa şi că, în viziunea Ungariei, „apărarea graniţelor 
Europei” este dovada solidarităţii acestei ţări. 

La toate acestea, se adaugă, spre finele lunii iulie, decizia Budapestei de a opri pe 
teritoriul său o conductă de gaz care urma să transporte gaz natural pe ruta Bulgaria — România — 
Ungaria — Austria (BRUA), vizând exploatările din Marea Neagră şi regiunea Caspică. Proiectul 
cu valoare strategică pentru UE era menit să contribuie la diversificarea surselor de import de 
gaz natural pentru statele europene, micşorarea nivelului de dependenţă față de importurile de 
gaz rusesc. De asemenea, conform datelor prezentate de mass-media, excluderea Austriei din 
proiectul BRUA ar permite livrarea de gaz natural către state precum Slovacia, Ucraina, Serbia şi 
Croaţia“. După anunţul făcut de Ungaria, Comisia Europeană şi-a exprimat menţinerea 
angajamentului față de continuarea proiectului şi a solicitat operatorilor incluşi să identifice 
soluţii în această direcţie”. 

La 13 iulie, UE dă un ultimatum Ungariei pentru soluţionarea problemei legii educaţiei 
anti-Soros, până la implementarea unor sancţiuni din partea Curţii Europene. Bruxelles consideră 
că respectiva lege o încălcă dreptul la libertatea academică, la educaţie şi libertatea de a gestiona 
o afacere. De asemenea, UE lansează o procedură de infringement împotriva Ungariei pentru 
legea privind ONG-urile cu finanţare externă, considerând că nu este conformă cu dreptul 
european privind libertatea de asociere, libera circulaţie a capitalurilor şi protecţia vieţii private. 

La 1 septembrie, guvernul de la Budapesta a solicitat UE decontarea a 400 de milioane de 
euro pentru gardul de sârmă ghimpată ridicat la granița cu Serbia împotriva migranţilor, 
motivând că aceasta este o chestiune de solidaritate, invocând şi precedentul altor state care au 
beneficiat de asistenţă financiară pentru protejarea graniţelor. Toate acestea se petrec în contextul 
în care, începând din 2015, punctul de apogeu al crizei europene a refugiaților, Ungaria s-a erijat 
într-unul dintre cei mai vehemențţi critici ai politicii UE în această direcţie, atacând în faţa 
justiţiei planul de relocare a migranţilor. 

La 6 septembrie, Curtea de Justiţie a UE a respins în totalitate acţiunile introduse de 
Ungaria şi Slovacia împotriva mecanismului provizoriu de transfer obligatoriu al solicitanţilor de 


azil“. În ciuda avizului negativ din partea instanţei europene, Ungaria continuă să respingă 


4 C. Pantazi, C. Pirvoiu, R.M., „Budapesta da o lovitura majora exploatarilor de gaze din Marea Neagra: Ungaria vrea 
sa opreasca pe teritoriul ei o conducta care ar fi trebuit sa mearga pana in vestul Europei”, în Hotnews, 21 iulie 2017, 
URL: http://economie.hotnews.ro/stiri-energie-21918530-breaking-news-budapesta-lovitura-majora-exploatarilor- 
gaze-din-marea-neagra-ungaria-vrea-opreasca-teritoriul-conducta-care-trebuit-mearga-pana-vestul-europei.htm, accesat 
la 30 septembrie 2017. 

5 C. Pantazi, „Reactia Bruxelles-ului la decizia-surpriza a Ungariei intr-un mare proiect energetic”, în Hotnews, 24 
Iulie 2017, URL:  http://economie.hotnews.ro/stiri-energie-21921423-reactia-bruxelles-ului-decizia-surpriza- 
ungariei-intr-mare-proiect-energetic.htm, accesat la 19 septembrie 2017. 

6 xx, Hotărârea Curţii (Marea Cameră), 6 septembrie 2017, URL: http://curia.europa.eu/juris/document/ document.jsf; 
jsessionid=9ea7d2dc30d674f407ac21e940be9bcce9e541631b12.e34KaxiLc3qMb40Rch0SaxyMc310?text=&docid=1 
94081&pagelndex=0&doclang=RO&mode=regq&dir=&occ=first&rpart= 1 &cid=771504, accesat la 20 septembrie 2017. 

sistemul de cote de refugiaţi, legând adesea aceast aspect de o pierdere a suveranităţii: „Ungaria 
nu va renunţa la suveranitatea sa naţională în favoarea Uniunii europene şi va continua să lupte 
contra sistemului de refugiaţi”? (mininistrul de externe ungar). În consecință, cancelarul german 
a avertizat Budapesta că, în condiţiile în care refuză punerea în aplicare a unei decizii a Curţii de 
Justiție a UE, riscă să suporte consecinţe financiare. Ministrul de externe ungar a răspuns însă 
afirmând că, prin contrucţia gradului de sârmă la graniţa cu Serbia şi cu Croaţia, Ungaria a dat 
dovada de o solidaritate excepțională faţă de Germania, dat fiind că astfel a contribuit la apărarea 
acesteia din urmă în faţa valului masiv de refugiaţi, subliniind şi faptul că Budapesta a plătit 800 
de milioane de euro pentru ridicarea gardului. 

La 12 iulie parlamentul de la Varşovia aprobă o lege prin care sistemul judiciar este pus sub 
control politic. În consecință, Bruxelles lansează avertizări, considerând că această reformă a 
sistemului judiciar prezintă riscuri către independenţa justiţiei, anunțând chiar şi posibilitatea 
declanşării articolului 7 din Tratatul de la Lisabona, care permite suspendarea dreptului de vot al 
unui stat membru în condiţiile în care acesta încalcă grav valorile şi principiile fundamentale ale 
UE. La 20 iulie, în ciuda avertismentelor venite din partea UE, Parlamentul polonez adoptă 
respectivul set de legi. La 29 iulie, Comisia europeană lansează procedura de infrigement împotriva 
Varşoviei pentru emiterea legii care subminează independenţa tribunalelor de drept comun. 

Tensiunile dintre Polonia şi Bruxelles au fost relevate şi cu ocazia seriei de vizite pe care 
E. Macron a efectuat-o în estul Europei la finalul lunii august. Cu acest prilej acesta a subliniat 
că Varşovia se izolează de restul Europei: „Europa este o regiune creată pe bazele valorilor, a 
relaţiilor cu democraţia şi a libertăţilor publice cu care Polonia este în conflict astăzi”. Afirmația 
preşedintelui francez a fost făcută în contextul în care Varşovia a refuzat să accepte regulile 
europene privind detaşarea muncitorilor. 

O altă criză diplomatică ce a izbucnit la începutul lunii septembrie a vizat România şi 
Ungaria şi s-a derulat în contextul în care înfiinţarea liceului romano-catolic la Târgu Mureş a 
fost refuzată de către autorităţilor române. În aceste condiţii, guvernul ungar a invocat un act de 
discrimare a minorităţilor naţionale şi a făcut public faptul că Budapesta îşi va retrage sprijinul 
pentru aderarea României la Organizaţia pentru Cooperare şi Dezvoltare Economică (OECD). 
Decizia privind aderarea României la OECD a fost amânată de două ori (8 şi 25 septembrie). În 


data de 25 septembrie, ministerul afacerilor externe din Ungaria anunţă oficial că va relua 


7 ***, „Ungaria nu va renunta la suveranitatea sa nationala in favoarea UE, spune ministrul de Externe de la 
Budapesta”, în Hotnews, 13 septembrie 2017, URL: http://www.hotnews.ro/stiri-international-22001301-ungaria- 
nu-renunta-suveranitatea-nationala-favoarea-spune-ministrul-externe-budapesta.htm, accesat la 18 septembrie 2017. 
8 xx, „Macron: Polonia se izoleaza in UE prin refuzul de a face un compromis cu privire la detasarea lucratorilor”, 
în Hotnews, 25 august 2017, URL: http://www.hotnews.ro/stiri-international-21969977-macron-polonia-izoleaza- 
fata-prin-refuzul-face-compromis-privire-detasarea-lucratorilor.htm, accesat la 20 septembrie 2017. 

9 OECD este unul dintre principalele foruri de cooperare economică la nivel internaţional. România și-a depus 
candidatura în urmă cu câtiva ani şi, la 8 septembrie era așteptată o decizie în acest sens. 

susținerea candidaturii României pentru aderarea la această organizaţie. 

O tematică ce reflectă deopotrivă tendinţele centrifuge şi eforturile de coagulare la nivelul 
UE este reprezentată de Spaţiul Schengen. Franţa, Germania, Austria, Danemarca şi Norvegia 
au solicitat modificarea regulilor de reintroducere a controalelor la frontiere, atunci când sunt 
justificate de ameninţări de securitate (amendarea dispoziţiilor articolului 25 al Codului 
Schengen asupra graniţelor!0). Cele două articole ale Codului fac referire la procedura de reluare 
temporară a controlului la granița dintre două state membre în situaţiile care necesită acţiuni 
urgente. Solicitarea a fost efectuată în contextul creşterii numărului de atacuri teroriste pe 
teritoriul acestor state, precum şi în cel al consecinţelor crizei europene a refugiaților. 

După discursul lui Junker (13 septembrie), în care acesta a făcut trimitere la necesitatea 
deschiderii spaţiului Schengen pentru Bulgaria şi România şi, ulterior, pentru Croaţia, subliniind, 
în ceea ce priveşte partea estică şi cea vestică a continentul, faptul că „Europa trebuie să respire 
cu ambii plămâni”!!. 

Liderii austrieci şi-au exprimat opoziţia față de extinderea zonei euro invocând 
precedentul Greciei: „Zona euro şi spaţiul Schengen sunt deschise tuturor celor care îndeplinesc 
criteriile. Dacă aceste criterii nu sunt respectate, nimic nu e posibil. Dorim să evităm ca situaţia 
grecească să se repete”!? (ministrul afacerilor externe austriac, Sebastian Kurz). Mai mult, la 
scurt timp, Olanda îşi exprimă opoziţia faţă de intrarea României şi a Bulgariei în spaţiul 
Schengen. La 16 septembrie, în contextul atacului terorist de la metroul din Londra, Comisia 
Europeană îşi anunţă intenţia de a propune până la finele lui septembrie schimbarea regimului 
Schengen şi crearea unui serviciu european de informaţii axat pe combaterea terorismului. 

La 27 septembrie, Comisia Europeană publică o comunicare cu privire la menţinerea şi 
consolidarea spaţiului Schengen!5. După o scurtă trecere în revistă a specificului spaţiului 
Schengen şi a provocărilor la adresa securităţii acestuia, Comisia face propunerea de a deschide 
zona de liberă circulaţie pentru Bulgaria şi România cât de curând posibil şi, ulterior, pentru 


Croaţia, subliniind că acest lucru ar contribui la protejarea granițelor externe ale Uniunii. O a 


10 ***, Regulation (EC) No 562/2006 of the European Parliament and of the Council of 15 March 2006 establishing 
a Community Code on the rules governing the movement of persons across borders (Schengen Borders Code), URL: 
http://eur-lex.europa.eu/LexUriServ/LexUriServ.do?uri=0J:L:2006:105:0001:0032:EN:PDF, accesat la 21 
septembrie 2017. 

11 Jean-Claude Junker, State of the Union 2017, European Commission, 13 September 2017, URL: 
https://ec.europa.eu/commission/sites/beta-political/files/state-union-2017-brochure_en.pdf, accesat la 18 septembrie 
2017. 

12 sk, „Liderii austrieci se opun extinderii zonei euro, dorita de Juncker, invocand precedentul Greciei”, în 
Hotnews, 14 septembrie 2017, URL: http://www.hotnews.ro/stiri-international-22001855-liderii-austrieci-opun- 
extinderii-zonei-euro-dorita-juncker-invocand-precedentul-greciei.htm, accesat la 18 septembrie 2017. 

13 European Commission, Communication from the Commission to the European Paliament and the Council on 
preserving and strenghtening Schengen, COM (2017) 570 final, Brussels, 27 September 2017, URL: 
https://ec.europa.eu/home-affairs/sites/homeaffairs/files/what-we-do/policies/european-agenda- 
migration/20170927_communication_on_preserving_and_strengthening_schengen_en.pdf, accesat la 27 
septemberie 2017. 

doua propunere a Comisiei constă în amendarea prevederilor Codului Schengen asupra 
Graniţelor, în special în ceea ce priveste articolele 25 şi 27 din respectivul cod, prin care sunt 
revizuite regulile prin care este reglementată reintroducerea temporară a controalelor la graniţele 
interne (intervalul de timp pentru care sunt reluate controalele la granițele între statele membre 
ale UE în funcţie de perioada de timp pe care se manifestă un anumit risc de securitate). 

În ceea ce priveşte Uniunea Europeană se conturează din ce în ce mai clar direcţiile pe 
care organizaţia va evolua pe termen scurt şi mediu, în contextul Brexit. Discursurile publice, nu 
doar ale liderilor europeni, ci şi cele ale liderilor motorului franco-german reflectă o concentrare 
asupra următoarelor aspecte: consolidarea zonei euro, dezvoltarea relaţiilor comerciale ale UE şi 
dezvoltarea dimensiunii de securitate şi apărare în direcția „apărării comune”, menţionată în 
Tratate sub forma unui deziderat. 

Angajamentul statelor europene față de dezvoltarea dimensiunii hard se petrece pe fondul 
menţinerii unor relaţii tensionate cu Federaţia Rusă (Consiliul European din 22-23 iunie 
prelungeşte sancţiunile economice împotriva Rusiei, adoptate în contextul crizei ucrainene), dar 
şi a presiunii exercitate de Washington în cadrul NATO către atingerea pragului de 2% în ceea 
ce priveşte investiţiile în domeniul apărării. Rezultatele sunt vizibile în creionarea unei tendinţe 
de a creşte investiţiile în planul apărării şi de a dezvolta forţele armate. Astfel, la 3 iulie, Marea 
Britanie anunţă semnarea unui contract în valoare de 4,42 miliarde de dolari pentru construcţia 
unei noi flote de fregate. La 8 iulie, Boiko Borisov, premierul Bulgariei, anunţă că se vor purta 
negocieri cu trei companii occidentale pentru achiziţionarea de avioane de luptă în vederea 
modernizării forțelor aeriene bulgare. La 13 iulie, E. Macron afirmă că Franţa îşi va creşte 
cheltuielile pentru apărare începând de anul următor. La, 28 iulie, Cehia anunţă o creştere cu 
30% a efectivelor armatei, în următorii 5-7 ani. La 23 august, Polonia alocă un buget suplimentar 
de 55 de miliarde de dolari în următorii 15 ani pentru modernizarea forțelor sale armate. La 15 
august, comandantul forțelor terestre SUA în Europa, Gl. Ben Hodges: „Pentru SUA, Polonia a 
devenit centrul de gravitație în Europa”, iar la 16 august, Suedia îşi creşte bugetul militar până în 
2020. România decide achiziţionarea de rachete Patriot, sisteme de rachete sol-sol HIMARS, 36 
de avioane F-16 până în 2022 şi camioane noi pentru transportul trupelor. De asemenea, a fost 
realizat planul de înzaestrare a forțelor armate ale României pe anul 2017-2018, conform 
angajamentului de a atinge pragul de 2% din PIB în apărare (26 iulie). La 3 august, intenţie de a 
achiziționa elicoptere de atac de la Bell Hellicopters. 

La 7 iunie 2017, Preşedintele Comisiei Europene, Jean-Claude Junker, a pus în dezbatere 


un document ce conţine 3 scenarii posibile pentru cooperarea militară în Europa — Reflection 

Paper on the Future of European Defence!%. Cele trei scenarii descriu posibile cursuri de 
evoluţie ale securităţii şi apărării la nivelul UE, de la cel care nu presupune schimbări majore față 
de situaţia curentă până la cel mai ambițios, după cum urmează: 

a) Cooperare în domeniul securităţii şi apărării. Dimensiunea de securitate şi apărare a 
UE îşi menţine caracterul interguvernamental, statele membre fiind cele care decid acţiunea în 
acest domeniu, în baza principiulului suveranităţii. 

b) Securitate şi apărare împărtășite. UE are un rol crescut în ceea ce priveşte 
responsabilitatea de a asigura securitatea, iar solidaritatea financiară şi operațională între statele 
membre devine standardizată. 

c) Securitate şi apărare comune. Presupune crearea unei Uniuni a securităţii şi apărării, a 
apărării comune, aşa cum este prevăzută în textul Tratatului de la Lisabona. 

În ceea ce priveşte acest document, o relevanţă crescută o are şi descrierea contextului în 
care sunt lansate cele trei scenarii. Acesta conţine, de fapt, Justificarea necesităţii aprofundării 
integrării în acest domeniu. Sunt amintite aici nu doar evoluţia riscurilor şi amenințărilor sau 
necesitatea ca statele suverane să coopereze în domeniul securităţii pentru a putea face față 
provocărilor mediului actual de securitate, ci evoluţia relaţiei transatlantice, implicaţiile Brexit şi 
necesitatea de a a extinde aria şi eficienţa cheltuielilor în materie de apărare". Astfel, din textul 
documentului transpare influenţa presiunii exercitate de Washington în direcţia atingerii pragului 
de 2% din PIB în ceea ce priveşte contribuţia statelor membre la bugetul NATO, dar şi 
valorificarea procesului Brexit ca stimul pentru dezvoltarea acestei dimensiuni a UE. 

Un alt document cu implicaţii asupra evoluţiei dimensiunii de securitate şi apărare este 
publicat la 12 septembrie 2017, de către Guvernul Marii Britanii — Foreign policy, defence and 
development. A future partnership paper!$, prin care este exprimată dorinţa de a continua 
cooperarea cu UE în domeniul securităţii şi apărării. Este subliniată intenţia Londrei de a rămâne 
un partener responsabil al UE în materie de securitate şi apărare, având în vedere provocările 
comune cu care se confruntă în materie de securitate, dar şi setul comun de interese şi valori. 
Documentul reflectă şi dorința Marii Britanii de a continua cooperarea cu UE în materie de 
securitate şi apărare, într-un format special, mai profund decât cel destinat statelor terţe — „acest 
parteneriat va fi fără precedent din perspectiva amplorii pe care o va avea, incluzând cooperarea 


în materie de politică externă, securitate şi apărare şi dezvoltare” ”. 


14 Reflection Paper on the Future of European Defence, European Commission, 7 June 2017, URL: 
https://ec.europa.eu/commission/sites/beta-political/files/reflection-paper-defence_en.pdf, accesat la 7 iunie 2017. 

15 Ibidem, pp. 11-12. 

16 Foreign policy, defence and development. A future partnership paper, Department for Exiting the European 
Union, HM Government, 12 September 2017, URL: https://www.gov.uk/government/uploads/system/up loads/ 
attachment_data/file/643924/Foreign_policy__ defence_and development _paper.pdf, accesat la 18 septembrie 2017. 
17 Ibidem, p. 18. 

La 10 iunie, în cadrul unei întâlniri la nivel ministerial, Germania şi Franţa îşi anunţă 
angajamentul de a lucra la fondul de apărare al UE şi sunt propuneri concrete pentru întâlnirea 
ministerială bilaterală din 13 iulie. Ministrul apărării al Germaniei propune iniţiative de 
cooperare în privinţa dronelor, transporturilor militare, eforturi comune pentru stabilizarea 
Africii subsahariene. Ulterior, în cadrul Consiliului European din 22-23 iunie, statele membre ale 
UE se angajează să-şi consolideze cooperarea în materie de apărare. 

La 1 iulie, Preşedinţia Consiliului UE a fost preluată de Estonia. Priorităţile acesteia 
constau în consolidarea cooperării cu statele din Africa şi cu 'Turcia pentru a gestiona problema 
migraţiei. De asemenea, prim-ministrul eston a declarat şi că îşi doreşte să definească 
semnificația conceptului de „solidaritate europeană” — sintagmă utilizată frrecvent pentru a 
critica refuzul unor state europene de a accepta politica uşilor deschise în ceea ce priveşte 
migranţii, promovată de Bruxelles. 

În perioada iunie — septembrie a avut, loc o serie de întâlniri la nivel înalt şi o serie de 
discursuri ale liderilor europeni, care au relevat menţinerea eforturilor de coagulare a acţiunii UE 
în perioada post-Brexit, precum şi principalele direcţii de reformare a UE. În acest sens, 
considerăm relevantă întâlnirea miniştrilor de interne din Franţa, Germania şi Italia (2 iulie 2017, 
Paris), cu scopul de a stabili o „abordare coordonată”, pentru a sprijini Italia în a face faţă noului 
aflux de migranţi în porturile sale. Întâlnirea a avut loc în contextul în care, în Italia, în perioada 
recentă, s-a înregistrat o creştere de 19% a numărului migranţilor prin comparaţie cu cifrele 
înregistrate în aceeaşi perioadă a anului trecut. Ulterior, Comisia Europeană a decis 
suplimentarea sprijinului financiar alocat autorităţilor italiene pentru gestionarea crizei 
migranţilor din Marea Mediterană (marea lor parte provenind din Libia). Totuşi, pe acest fond, a 
escaladat o dispută diplomatică între Italia şi Austria. O parte din migranţii ajunşi pe coastele 
italiene au încercat să ajungă în nordul Europei, prin Brenner. Austria, care a restabilit 
controalele la granița cu Ungaria în 2015, şi-a declarat în contextul recent, intenţia de a ridica 
bariere la graniţa cu Italia, în punctul de trecere Brenner şi chiar de a amplasa trupe terestre la 
graniţa cu Italia, în situaţia în care nu vor fi luate măsuri pentru întreruperea fluxului de migranti. 

La 13 iulie, la Paris, s-a întrunit Consiliul de miniştri franco-german, discuţiile 
concentrându-se asupra a două aspecte majore — consolidarea zonei euro şi dezvoltarea 
dimensiunii de securitate şi apărare. Astfel a fost adresată problema creării unui buget al zonei 
euro (propunerea franceză), respectiv al unui Fond monetar european pentru contracararea 
şocurilor economice din zona Euro (propunerea germană), dar şi înfiinţarea funcţiei de ministru 
european al finanţelor şi dezvoltarea unui sistem european de luptă aeriană. 

La 25 august, preşedintele Franţei, E. Macron face o scurtă vizită în România, în cadrul 


unui tur care a inclus şi Austria, Cehia, Slovacia şi Bulgaria. Pe agenda discuţiilor — două 

subiecte majore: a) Problema muncitorilor detaşaţi; b) Reforma UE; c) Achiziţii militare şi alte 
contracte la care România s-ar putea angaja. 

La 13 septembrie, Jean Claude Junker a ţinut discursul anual în faţa Parlamentului 
European privind Starea Uniunii Europene. După ce, în martie 2017, au fost lansate cele şase 
scenarii posibile asupra viitorului UE, în septembrie, viziunea Preşedintelui Comisiei Europene a 
fost fundamentată pe un al şaselea scenariu, având la bază ideea „Europei valorilor” (libertatea, 
egalitatea de şanse şi statul de drept), unită, democratică. 

Pesimismul ce a caracterizat discursul său din urmă cu un an a fost justificat prin şocul pe 
care Brexit l-a determinat. În 2017, intenţiile Comisiei Europene au cinci puncte prioritare: a) 
consolidarea programului comercial european (Canada, Japonia, Mexic, Noua Zeelandă, 
Australia); b) industrie europeană mai puternică şi mai competitivă; c) UE în avangarda luptei 
împotriva schimbărilor climatice; d) o mai bună protecţie a cetăţenilor europeni în societatea 
informatică; e) menţinerea în atenţie a evoluţiei migraţiei!?. 

De asemenea, moneda euro a fost menită să fie moneda unică a întregului continent şi nu 
să creeze noi linii de separație. Pentru a sprijini statele membre să întrunească criteriile pentru 
aderarea la zona euro, este propus un instrument, prin care se oferă asistenţă tehnică şi financiară 
în această direcţie. Se menţionează necesitatea creării unei Uniuni economice şi monetare mai 
puternice, dar şi faptul că Mecanismul European de Stabilitate ar putea evolua către un Fond 
Monetar European. În plus, se raliază ideii că un ministru european al economiei şi finanţelor ar 
putea aduce plus-valoare, dat fiind că ar putea coordona toate instrumentele financiare ale UE, 
care pot fi valorificate atunci când un stat membru intră în recesiune sau traversează o criză 
fundamentală. Însă, respinge ideea creării unor structuri instituţionale paralele cu cele existente 
deja, cum ar fi crearea unui parlament al zonei euro, în condiţiile în care există deja Parlamentul 
European, sau un buget pentru zona Euro. 

Totodată, Preşedintele Comisiei Europene face referire şi la crearea unei Uniuni a 
Standardelor Sociale Europene, practic, a unui pilon european de drepturi sociale, pentru a evita 
fragmentarea socială şi dumpingul social în Europa. 

În ceea ce priveşte securitatea şi apărarea, solicită crearea unei unități europene de 
informaţii, în contextul creşterii amenințării teroriste. De asemenea, încurajează continuarea 
angajementelor în dezvoltarea dimensiunii de apărare: Fondul European pentru Apărare, PESCO 
şi crearea, până în 2025, a unei „Uniuni a Apărării Europene mature”, menţionând în acest sens 
„Avem nevoie de ea. Şi NATO o doreşte”. 


Marea parte a ideilor sunt reluate şi în cadrul discursului preşedintelui francez E. Macron 


18 Jean-Claude Junker, State of the Union 2017, European Commission, 13 September 2017, URL: https:// 
ec.europa.eu/commission/sites/beta-political/files/state-union-2017-brochure_en.pdf, accesat la 18 septembrie 2017. 


15 din 55 


la Sorbona, în care a prezentat principalele propuneri pentru relansarea proiectului european. 
Acesta face vorbire despre crearea unei forţe comune de intervenţie până în 2020, un buget 
comun pentru apărare şi o doctrină comună pentru acţiune, crearea cât mai rapid cu putinţă a 
fondului european pentru apărare, PESCO şi completarea cu o forță europeană de intervenţie 
pentru integrarea forţelor armate europene, crearea unui birou european de azil şi a unei poliţii 
europene a graniţelor, zona euro trebuie să fie centrul puterii economice a Europei în lume, 
crearea unui buget care să permită finanţarea investiţiilor comune. 

Brexit. În urma alegerilor parlamentare din 8 iunie, în care partidul T. May a pierdut 
majoritatea parlamentară, debutul negocierilor pentru Brexit la data stabilită a fost pus sub 
semnul îndoielii. Totuşi, acestea au fost lansate oficial la 19 iunie, fiind stabilite şi patru aspecte 
majore asupra cărora dezbaterile se vor concentra: 

a) drepturile cetăţenilor; 

b) chestiuni financiare; 

c) graniţa dintre Marea Britanie şi Irlanda de Nord; 

d) alte aspecte ale separării. 

În perioada iunie — septembrie 2017, s-au derulat patru runde ale negocierilor. În cadrul 
primei runde a negocierilor (20-22 iunie), a fost ridicată problema relocării a două agenţii ale 
UE, localizate, la acest moment, pe teritoriul Marii Britanii — Agenţia Europeană a 
Medicamentelor, respectiv Autoritatea Bancară Europeană. În cadrul celei de-a doua (20 iulie) şi 
de-a treia (31 august) runde a negocierilor a fost abordată problema drepturilor cetăţenilor UE şi 
britanici. Agenda celei de-a patra runde (28 septembrie) a inclus din nou aspecte referitoare la 
drepturile cetăţenilor, dar şi asupra aranjamentelor financiare şi asupra graniței dintre Irlanda de 
Nord şi Marea Britanie. Referitor la problema graniţei dintre cele două entităţi, atât partea 
britanică, cât şi reprezentanţii UE, au căzut de acord că Irlanda se găseşte, în acest context, într-o 
ipostază unică, ceea ce necesită o abordare unică!?. 

Unul dintre cele mai dificile puncte ale negocierilor este constituit de aşa-numita 
„factură” pe care Marea Britanie trebuie să o plătească pentru ieşirea din cadrul instituţional al 
UE. Pe de o parte, Londra urmăreşte ca aceasta să fie cât mai mică posibil, în timp ce Bruxelles 
cere ca aceasta să îşi respecte angajamentele asumate față de UE. 

Spre deosebire de perioada precedentă, în ceea ce priveşte evoluţia negocierilor 
condițiilor în care Marea Britanie se va retrage din cadrul UE, se remarcă o accentuare a 
tendinței părţii britanice de a adopta o poziţie moderată, raţională, în care sunt luate în calcul 


deopotrivă avantajele şi dezavantajele desprinderii de UE şi în care sunt acceptate interesele 


19 ***, Brexit, EU Council, URL: http://www.consilium.europa.eu/en/policies/eu-uk-after-referendum/, accesat la 3 
octombrie 2017. 

comune ale părţilor. Toate acestea în ciuda persistenţei pe scena politică internă a unor opinii 
radicale în această direcţie sau a dificultății de a atinge consensul în cadrul negocierilor cu UE. 
Considerăm relevant în acest sens nu doar documentul asupra viitorului relaţiei UK-UE în planul 
securităţii, apărării şi politicii externe, ci şi discursul 'Theresei May la Florenţa, din 22 
septembrie. 

Plecând de la existenţa unui set de valori şi provocări comune la nivelul Marii Britanii şi 
UE, de la existenţa unei puternice interdependenţe aceasta a făcut referire la continuarea relaţiilor 
speciale cu UE în domeniul economic şi în cel al apărării şi securităţii”. De asemenea, având în 
vedere complexitatea raporturilor dintre cele două entităţi, atât în actuala formă, cât şi în forma 
ce urmează să fie stabilită în urma negocierilor şi ieşirii Marii Britanii din UE, T. May consideră 
că este necesară o perioadă de tranziţie de doi ani, după 29 martie 2019, pentru a asigura o 
trecere lină de la actuala formă a raporturilor dintre Bruxelles şi Londra, la cea post-Brexit. 
Pentru aceasta, T. May, menţionează că Londra este dispusă să plătească 20 de miliarde de euro 
în perioada de tranziţie post-Brexit, în condiţiile în care i se va permite accesul la piaţa unică a 
blocului comunitar. 

Discursul T. May a determinat reacţii negative din partea euroscepticilor de la Londra”, 
dar şi din partea negociatorului european, M. Bamier menţionând, în urma acestui discurs, că 
„Uniunea Europeană este dornică şi nerăbdătoare să înţeleagă mai bine cum guvernul britanic va 
transpune discursul prim-ministrului în poziţii de negociere”??. 

Notabil este şi faptul că, în această perioadă, guvernul britanic a făcut public un proiect 
de lege care urmează să reglementeze modul de funcţionare a Marii Britanii după Brexit (13 
iulie). Documentul prevede abrogarea „European Communities Act/1972”, care include tratatele 
britanice în dreptul naţional britanic. În acest context, pierderea majorităţii parlamentare de către 
partidul T. May se poate dovedi relevantă, dat fiind că respectivul proiect de lege are nevoie să 
fie aprobat şi în forul legislativ. Astfel, divergenţele interne la nivel politic în ceea ce priveşte 
retragerea Marii Britanii din cadrul instituţional al UE ar putea găsi astfel un nou context în care 
să se manifeste. Parlamentul britanic a abrogat dreptul european într-un prim vot privind acest 


text la 12 septembrie, cu 326 voturi pentru şi 290 împotrivă. 


% PM's Florence Speech: a new era of cooperation and partnership between the UK and the EU, 22 September 
2017, URL: https://www.gov.uk/government/speeches/pms-florence-speech-a-new-era-of-cooperation-and- 
partnership-between-the-uk-and-the-eu, accesat la 25 septembrie 2017. 

21 xx, „Nigel Farage, liderul Partidului pentru Independenta Marii Britanii: Theresa May vrea sa paraseasca UE 
“doar cu numele”, în Hotnews, 22 septembrie 2017, URL: http://www.hotnews.ro/stiri-international-22016424- 
nigel-farage-liderul-partidului-pentru-independenta-marii-britanii-theresa-may-vrea-paraseasca-doar-numele.htm, 
accesat la 26 septembrie 2017. 

22 George Sandu, „Negociatorul sef al UE cere o "perioada de clariatate” pentru a se face progrese reale privind 
Brexitul”, în Hotnews, 25 Septembrie 2017, URL:  http://www.hotnews.ro/stiri-international-22020738- 
negociatorul-sef-cere-perioada-clariatate-pentru-face-progrese-reale-privind-brexitul.htm?nomobile=, accesat la 25 
septembrie 2017. 

O altă consecinţă a alegerilor parlamentare din Marea Britanie a fost scăderea ponderii 
naționaliștilor scoțieni în legislativul Marii Britanii, ceea ce scade substanţial şansele organizării 
unui nou referendum pentru independenţa Scoției. 

Dimensiunea energetică a securităţii a cunoscut, de asemenea, o serie de evoluţii 
notabile în perioada analizată în lucrarea de faţă. Dincolo de evoluţiile proiectului BRUA, la care 
am făcut referire anterior, relevante sunt şi semnficaţiile întâlnirii sub egida Iniţiativei celor Trei 
Mări, dar şi măsuri adoptate la nivelul UE. 

Summitul Iniţiativei celor Trei Mări (6 iulie, Varşovia): invitat special D. Trump şi 
şefi de stat şi reprezentanţi ai acestora din 12 ţări (Austria, Bulgaria, Croaţia, Cehia, Estonia, 
Letonia, Lituania, Polonia, România, Slovacia, Slovenia şi Ungaria). Initiaţiva celor Trei Mări 
(M. Baltică — M. Adriatică — M. Neagră) este menită să fie un cadru pentru sprijinirea şi 
consolidarea cooperării şi interconectării economiilor statelor din spaţiul geografic cuprins între 
cele trei mări în domenii precum energie, transporturi, telecomunicaţii sau protecţia mediului. 

Scopul participării preşedintelui american la summitul de la Varşovia este promovarea 
exporturilor de gaz petrolier lichefiat către Europa de Est (puternic dependentă de importurile de 
hidrocarburi ruseşti). 

Dimensiunea energetică în ecuaţia securității europene a cunoscut o evidenţiere odată cu 
un nou set de sancţiuni impuse de SUA Rusiei, care ar putea afecta şi companii europene. 
Sancţiunile promulgate la 2 august vizează limitarea accesului la băncile americane sau 
grupurilor europene care sunt partenere în proiectul gazoductului Nord Stream 2, care ar trebui 
să aducă gaze naturale din Rusia direct în Germania, pe sub Marea Baltică ocolind Ucraina, 
începând cu 2019. Totuşi, până în prezent, a fost respectată înţelegerea dintre Washington şi 
Bruxelles ca aceste sancţiuni să nu afecteze aprovizionarea cu gaz natural a Europei. Proiectul 
este însă puternic criticat de state din estul Europei (Polonia), dar şi de către Bruxelles (creşte 
nivelul de dependenţă de importurile de gaz rusesc). În acest context, Berlinul a susținut că este 
necesar ca UE să adopte contramăsuri împotriva SUA, dat fiind că îi sunt afectate proiectele 
energetice. 

La 12 septembrie, Parlamentul European a aprobat o nouă legislaţie privind 
aprovizionarea cu gaze naturale a UE, care prevede crearea unui mecanism ce constrânge mai 
mult statele membre la cooperare în situaţia unei crize energetice?5. Măsura este luată în 


contextul în care marea parte a gazului natural necesar UE este importat din Rusia, iar relaţiile 


23 ***, European Parliament legislative resolution of 12 September 2017 on the proposal for a regulation of the 
European Parliament and of the Council concerning measures to safeguard the security of gas supply and repealing 
Regulation (EU) No 994/2010 (COM(2016)0052 — C8-0035/2016 — 2016/0030(C0D)) (Ordinary legislative 
procedure: first reading), URL: http://www.europarl.europa.eu/sides/getDoc.do?pubRef=-//EP//TEXT+TA+P8-TA- 
2017-0327+0+DOC+XML+ VO//ENedanguage=EN+/BKMD-13, accesat la 20 septembrie 2017. 

dintre Bruxelles şi aceasta sunt tensionate pe fondul crizei ucrainene încă din 2015. 

Evoluţii semnificative se conturează şi pe arena politică spaniolă. La 9 iunie, Catalonia 
decide unilateral organizarea unui referendum. La 7 septembrie, Curtea Constituţională a Spaniei 
a declarat ilegală organizarea referendumului pentru independenţa Cataloniei. Motivul invocat 
este încălcarea prevederilor Constituţiei Spaniei, care menţionează că aceasta este indivizibilă. 
Au urmat manifestații de stradă ale catalanilor, care solictau independenţa faţă de Madrid. În 
ciuda opoziției autorităţilor centrale de la Madrid şi a sprijinului oferit acestora de ceilalți actori 
europeni, finele lunii septembrie găseşte Spania într-o veritabilă criză internă, cu frecvente 
manifestații de stradă, militanţi favorabili secesiunii care au ocupat secţiile de votare, blocarea 
sistemului electronic de votare de către Madrid etc. 

În ceea ce priveşte UE, este important de urmărit în continuare modul în care va fi 
reformată UE sub influenţa propunerilor recente, în special în plan economic şi în cel al apărării. 
De asemenea, continuă să rămână de interes tendinţele anumitor state, în special a celor din 
Grupul de la Vişegrad, de a se opune liniilor directoare impuse de Bruxelles, dar şi a impactului 
asupra acestora a măsurilor adoptate de UE pentru încălcare valorilor fundamentale. În egală 
măsură, considerăm relevante evoluţia negocierilor pentru desprinderea Marii Britanii de UE, dar 


şi a referendumului ce urmează să aibă loc la 1 octombrie în Catalonia. 

CAPITOLUL 2: ORIENTUL MIJLOCIU ȘI NORDUL AFRICII 


Evoluții de securitate în Orientul Mijlociu 


Dr. Mirela ATANASIU 


Perioada de referinţă, iunie — septembrie 2017, a fost plină de provocări pentru regiunea 
Orientului Mijlociu, pe fondul terorismului islamist încă efervescent în Siria şi Irak, evoluţiei 
programului nuclear al Iranului, a regimurilor dictatoriale care acţionează în detrimentul 
drepturilor omului şi a interesului propriilor cetăţeni, implicării marilor puteri în regiune în lupta 
pentru resurse şi în contextul „pacificării” regionale, crizei refugiaților în continuă dinamică, 
perspectivei aplicării unei soluţii cu două state în ca posibilă rezolvare a conflictului arabo- 
israelian şi în acest context a evoluţiei relaţiilor Israelului cu lumea arabă, precum şi crizelor 
interstatale (precum cea a Qatarului) datorate tendinţelor hegemonice ale unor state în contextul 
re-aşezării generale a balanței regionale de putere. 

În cele ce urmează vom aborda doar unele dintre problemele amintite mai sus pe care le 


considerăm mai relevante pentru perioada analizată. 


Evoluţia relaţiilor dintre actorii statali implicaţi pe frontul de luptă anti-islamist din Siria 

Pe plan global, perioada de analiză a început în forţă cu declaraţia Federaţiei Ruse că 
„unul dintre avioanele sale de luptă a interceptat un bombardier american care zbura în apropiere 
de graniţa sa cu Marea Baltică şi un alt avion rusesc a interceptat un avion de patrulare norvegian 
al NATO în Marea Barents”??. Incidentele din 6 iunie 2017 au venit la o zi după ce Muntenegru 
a aderat în mod oficial la NATO, devenind al 29-lea membru al acesteia. Aceasta se întâmpla 
după ce NATO şi SUA criticaseră în repetate rânduri Rusia pentru ceea ce occidentalii au 


25 în ultimele luni şi 


denumit „acţiuni periculoase efectuate de către avioanele ruse de război 
Chiar ani. 

Constatăm astfel că marile puteri militare SUA şi Federaţia Rusă duc un duel strategic 
care include tatonări continue în plan politico-diplomatic şi acţiuni militare la limita legalităţii în 
teritorii contigue frontierelor adversarului sau ale altor state unde acestea îşi proiectează puterea 
şi influenţa. Una dintre formele de manifestare ale acestui duel este şi războiul proxy care se 


duce la momentul actual în Siria. 


24 x** „Russian Fighter Jets Intercept U.S. Bomber, Norwegian Patrol Plane”, RFE/RL, June 06, 2017, URL: 
https://www.globalsecurity.org/wmd/library/news/russia/2017/russia-170606- 
rferl02.htm?_m=3n%2e002a%2e2032%2 eml0ao0696k%2e1vbu, accesat la 08.06.2017. 

25 Ibidem. 

De altfel, principalii actori statali (SUA, Rusia, Iranul şi Turcia) ce şi-au stabilit ca interes 
comun combaterea terorismului islamist în Siria sunt aliaţi de convenienţă în procesul de 
negociere a „pacificării Siriei” deoarece aceştia au puţine valori comune şi nici o viziune mai 
largă, ei fiind uniţi de ceea ce vor să împiedice şi nu de ceea ce vor să creeze. De fapt, toţi aceştia 
folosesc Siria ca proxy pentru a-şi proiecta propria putere în regiune. 

Un exemplu al manifestării războiului proxy, dintre primele două mari puteri militare ce- 
şi dispută „terenul de joacă” sirian, este cel din data de 19 iunie 2017, când după ce un avion de 
luptă american al forțelor coaliţiei anti-islamiste a intervenit într-o acţiune aer-aer în spaţiul 
aerian sirian doborând o dronă a forţelor siriene pro-regim, care deschisese focul asupra forțelor 
de coaliţie din Siria, au urmat anterior o serie de declaraţii diplomatice agresive reciproce şi 
acţiuni intimidante ale forțelor ruse şi americane. 

Deşi, reacţia imediată post-eveniment a Comandamentului Central al SUA care 
supraveghează operaţiunile militare americane din Orientul Mijlociu a fost emitere unei 
declaraţii în care să se sublinieze că „misiunea sa (a coaliţiei antiteroriste, n.a.) este de a învinge 
forțele islamiste din Irak şi Siria, dar forţele proprii îşi rezervă întotdeauna dreptul de a se apăra 


împotriva oricărei ameninţări”?5, şi „coaliția nu încearcă să lupte împotriva regimului sirian, a 


327 


forțelor ruse sau a celor pro-regim”““, în răspuns, oficialii Federaţiei Ruse, catalogau doborârea 


»28 în contextul în care forțele ruse susțineau că 


avionului sirian drept „un act de agresiune 
„forțele de coaliție nu au utilizat canalul de comunicare deschis anterior printr-o linie telefonică 
pentru a preveni confruntările militare accidentale dintre cele două mari puteri aeriene în spațiul 
aerian sirian”%. Ca urmare a faptului că americanii nu au folosit această punte de comunicare 
pentru a-i informa pe oficialii ruşi că urmau să execute aceste acţiuni aeriene, Kremlinul 
amenința că, pe, viitor va trata drept ţinte militare avioanele coaliţiei conduse de SUA ce 
survolează spaţiul aerian sirian. Oficialii americani au răspuns că „se vor apăra pe ei însuşi şi pe 
partenerii dacă vor fi amenințaţi”*. Schimbul de discursuri acide a continuat o lungă perioadă de 
timp între cei doi combatanți ai frontului sirian, dar fără alte escaladări notabile în această 
perioadă. 

Doborârea avionului sirian de către americani a fost decisă în contextul în care forţele 


siriene loiale regimului Bashar-al-Assad i-au atacat pe luptătorii sprijiniți de coaliția condusă de 


26 Carla Babb, Rikar Hussein, US Shoots Down Pro-regime Drone that Fired upon Coalition Forces in Syria, June 
08, 2017, URL: https://www.globalsecurity.org/military/library/news/2017/06/mil-170608-voa08.htm?_m=3n%2e 
002a%2e2034%2eml0a00696k%2e1vdj, accesat la 10.06.2017. 

* Ibidem. 

28 Ken Bredemeier, Peter Heinlein, US Reacts Forcefully to Russian Threat to Treat US Planes in Syria as 'Targets', 
June 19, 2017, URL: https://www.globalsecurity.org/military/library/news/2017/06/mil-170619-voa08.htm?_m= 
3n%2e 002a%2e2043%2eml0a00696k%2e1voa, accesat la 20.06.2017. 

2 Ibidem. 

30 Tbidem. 

SUA, dar răspunsul american a venit după ce Iranul a lansat rachete balistice în fortificațiile 
organizaţiei teroriste Stat Islamic din estul Siriei, în represalii pentru o serie de atacuri“!, comise 
de extremiştii islamişti în Teheran la începutul lunii iunie 2017, care au ucis 17 persoane. De 
asemenea, ulterior, nave iraniene au avut şi o serie de apropieri periculoase pe mare de navele 
americane“? câteodată soldaţii americani fiind nevoiţi să deschidă foc de avertizare. Doborârea 
dronei siriene consider că a fost o acţiune de avertizare la adresa tuturor susținătorilor lui Bashar 
al-Assad, inclusiv a Rusiei şi Iranului. 

De altfel, acest moment a constituit o avanpremieră a angajamentului american în atacuri 
aer-aer în Siria, însemnând o escaladare a conflictului sirian care se prelungeşte de mai mult de 6 
ani. De fapt, a fost prima dată, după o lungă perioadă, când o aeronavă americană a doborât un 
avion al unei alte ţări în luptă aeriană, ultimul eveniment de acest tip fiind înregistrat în 1999, 
când un F-16 american a doborât un MIG-29 sârb în timpul campaniei aeriene din Kosovo. 

Ulterior, părea că va avea loc un reviriment al relaţiilor dintre SUA şi Rusia ce ar fi 
constituit şi o ameliorare a situaţiei din Siria, când, la 7 iulie 2017, în cadrul unei întâlniri 
bilaterale desfăşurate în cadrul Summit-ului G-20, preşedinţii american şi rus au ajuns la un acord 
privind încetarea focului în sud-vestul Siriei, care urma să intre în vigoare la 9 iulie“. În tabloidul 
rus Komsomolskaya Pravda a apărut un articol cu titlul „Putin şi Trump au găsit drumul către 


334 


pace în Siria şi Ucraina”, iar agenția de presă RIA Novosti îl cita pe senatorul Franz Klintsevich 


spunând că întâlnirea a avut drept scop „redeschiderea uşii baricadate a relațiilor ruse şi americane 
şi suspendarea întrebărilor cu privire la compatibilitatea personală a celor doi lideri”55. Acesta s-a 
demonstrat a fi doar un moment, iar întâlnirea ulterioară, din 17 iulie 2017, dintre oficialii 
americani şi ruşi, de exemplu, în cadrul căreia nu s-a reuşit găsirea unei soluţii la un litigiu privind 
închiderea misiunii diplomatice ruse din Statele Unite reprezintă o dovadă clară. Mai mult, două 
zile mai târziu, Congresul SUA a adoptat o legislaţie care extindea sancţiunile împotriva Rusiei şi 


limita capacitatea lui Trump de a elimina sancţiunile deja existente?®. Ulterior, în răspuns la 


reînnoirea sancţiunilor americane, la 30 iulie 2017, Kremlinul anunţa că 755 diplomaţi americani 


31 Ken Bredemeier, Peter Heinlein, „US Reacts Forcefully to Russian Threat to Treat US Planes in Syria as 
"Targets'”, Global Security, June 19, 2017, URL: https://www.globalsecurity.org/military/library/news/2017/06/mil- 
170619-voa08.htm?_m=3n %2e002a %2e2043%2eml0a00696k%2e1voa, accesat la 20.06.2017. 

3 Carla Babb, „US Warship Fires Warning Shots at Iranian Military Vessel”, Global Security, 25 iulie 2017, URL: 
https://www.globalsecurity.org/military/library/news/2017/07/mil-170725-voa01.htm?_m=3n%2e002a%2e2072%2 
em 10a00696k%2elwn7, accesat la 30.07.2017. 

33 ***, „Police Struggle to Gain Control of Streets after First Day of G20 Summit”, Radio Free Europe, 8 iulie 2017, 
URL:  https://www.rferl.org/a/g20-hamburg-protests-riot-police-injuries-anticapitalist/28601139.html, accesat la 
15.07.2017. 

34 A se vedea detalii în: Damien Sharkov, „Trump meets Putin: how Russia's press reacted to G20 talk”, Newsweek, 
8 iulie 2017, URL: http://www.newsweek.com/trump-meets-putin-how-russias-press-reacted-g20-talk-633804, 
accesat la 15.07.2017. 

35 Ibidem. 

35 Adam Berry, Andrew Harrer-Pool, „The U.S. and Russia: A Lesson in Asymmetry”, Stratfor, 28 iulie 2017, URL: 
https://worldview.stratfor.com/article/us-and-russia-lesson-asymmetry, accesat la 30.07.2017. 

vor fi expulzați din Rusia până la 1 septembrie 2017“. 

În perioada analizată, s-a observat o diminuare a implicării SUA în Siria. Puterile 
negociatoare rămase, respectiv, Rusia, Iranul şi Turcia au desfăşurat, în 3 iulie 2017, a cincea 
rundă de negocieri de pace în capitala kazahă, Astana, pentru a detalia un plan de constituire a 
unor zone sigure în Siria. Totuşi, nu s-a reuşit stabilirea acestor zone la respectiva întâlnire. 
Ulterior, la 10 iulie, o încetare a focului în trei guvernorate din sud-vestul Siriei a fost anunţată, 
la scurt timp, după ce au avut loc o serie de întâlniri între ruşi şi americani în lordania“, 
stabilindu-se, în respectivul cadru, că ofiţerii ruşi vor monitoriza încetarea focului. Abia la 14 
septembrie 2017, Rusia, Turcia şi Iranul au ajuns la o înţelegere asupra instalării unei zone de 
de-escaladare a conflictului în provincia Idlib“”. Cu aceste noi măsuri, putem considera că Siria 
este mai aproape de o soluţionare parțială a conflictului deşi oportunitatea de securitate creată 
prin acest nou aranjament este încă fragilă, situaţia putându-se modifica de la moment la moment 
în funcţie de interesele actorilor statali sau nonstatali implicaţi. 

În acest context, se observă că, situaţia actuală a aranjamentului din Siria a ajuns să fie 
dictată de Rusia, inclusiv în stabilirea zonelor de încetare a focului şi de de-escaladare, în timp ce 
SUA au jucat doar un rol secundar (până în prezent, acest aranjament a constituit, totuşi, singurul 
caz de coordonare reuşită între administraţia Trump şi Rusia). Contribuţia Statelor Unite la acest 
aranjament de securitate se referea în mare măsură la încercarea sa de a apăra interesele celor doi 
aliaţi principali ai săi - Israel şi Iordania - prin lansarea punerii în aplicare a încetării focului şi 
stabilirea unei zone de de-escaladare în sudul Siriei. Astfel, Iordania, al cărei scop imediat este 
stabilitatea şi calmul în sudul Siriei, a fost mulțumită de aranjament, dar Israelul, nu s-a mulțumit 
cu promisiunile ruşilor de a ţine trupele iraniene la mai mult de 30 de kilometri de frontierele 
Înălţimilor Golan. În ciuda susţinerii americane, acordul nu îndeplineşte cerinţele israeliene 
privind eliminarea forțelor iraniene şi a aliaţilor din Siria. 

Cu ocazia aceleaşi runde de negocieri, Iranul a fost propus ca potenţial monitor pentru 
zona de de-escaladare din provincia centrală Homs, numai că „rebelii au refuzat orice cooperare 
cu forţele Teheranului în zonă”. Una din dorinţele iraniene de implicare în evenimentele care 
au avut loc în perioada de analiză în teritoriul războiului sirian, este şi solicitarea Brigăzii Ansar 
Al-Marja'iya, care face parte din Milițiile Iraniene din Irak şi Siria (IMIS) înaintată, în iulie 
37 Ken Bredemeier, „Putin Tells 755 US Diplomats to Leave Russia”, Global Security, 30 iulie 2017, URL: 
https://www.globalsecurity.org/wmd/library/news/russia/2017/russia-170730-voa01.htm?_m=3n%2e002a%2e2076 
%2 eml0a00696k%2e1wso, accesat la 01.08.2017. 

35 Maria Dubovikova, „Prospects for the upcoming Astana talks on Syria”, Arab News, 11 august 2017, URL: 
http://www.arabnews.com/node/1142776/columns, accesat la 15.08.2017. 

39 Syria Situation Update: Russia, Turkey, Iran agree on September 14 on de-escalation zone in Idlib Province, Max 
Security, September 19, 2017. 

40 xxx, „Key powers thrash out safe zones plan at Syria talks”, AFP, 5 iulie 2017, URL: 


http://english.alarabiya.net/en/ News/middle-east/2017/07/05/Key-powers-thrash-out-safe-zones-plan-at-Syria- 
talks.html, accesat la 12.07.2017. 


23 din 55 


2017, biroului prim-ministrului irakian Haider Al-Abadi de acordare a permisiunii de a intra în 
Siria până la o adâncime de 30 de kilometri“! pentru a dezrădăcina militanţii Daesh din satele din 
apropierea graniţei dintre Irak şi Siria. De asemenea, în aceeaşi lună, grupul militant libanez 
Hezbollah (proxy al Iranului) şi armata siriană, lansează în comun o operaţiune militară pentru a 
elimina grupurile jihadiste din zona Arsal”, lângă graniţa dintre Liban şi Siria. 

De altfel, implicarea iraniană în creştere în Siria şi rolul pe care Rusia îl atribuie Iranului 
în modelarea viitorului aranjament politic în acest stat a fost problema centrală discutată în 
întâlnirea dintre premierul Netanyahu şi preşedintele Putin din 23 august 2017%, partea 
israeliană considerând că această tendinţă reprezintă o ameninţare la adresa securităţii Israelului 
şi a regiunii pe ansamblu. De fapt, aceasta este pentru prima dată când Iranul a intervenit cu forţe 
militare semnificative pe teritoriul altui stat, situație cu atât mai neaşteptată, cu cât Siria şi Iran 
nu au frontieră convenţională. Intervenţia în Siria este un nou tip de mandat pentru Gărzile 
Revoluţionare, ale căror trupe terestre, împreună cu trupele de sol ale armatei iraniene regulate, 
sunt implicate în lupta împotriva unui alt stat. Tot pentru prima dată, Iranul a cooperat militar, pe 
un câmp de luptă, cu Rusia. 

Ce este reprezentativ pentru această perioadă este faptul că Iranul a lansat rachete 
împotriva țintelor Statului Islamic din Siria ceea ce, pe fondul intensificării implicării şi la sol a 
Gărzii Revoluţionare Iraniene (ICRG) a dus la amplificarea tensiunilor dintre coaliția condusă de 
SUA“ şi forţele ruse şi iraniene ce sprijină regimului sirian. De asemenea, și tensiunile dintre 
rivalii vechi, respectiv Arabia Saudită şi Iran au crescut ca urmare a intensificării implicării 
iraniene în Siria şi, cu atât mai mult, după ce Arabia Saudită şi partenerii ei din Golf au întrerupt 
legăturile cu Qatarul, justificând în parte această acţiune ca fiind o consecinţă a asocierii statului 
qatarian cu Iranul cunoscut a având legături cu spijinul organizaţiilor teroriste. 

În răspuns la creşterea influenţei şi implicării Iranului în regiune, un alt război proxy se 
anunţă la orizont a fi iniţiat pe teritoriul sirian între Iran şi Israel în contextul nemulțumirii 
oficialilor israelieni legată de faptul că Iranul câştigă capital de putere în Orientul Mijlociu şi se 
mobilizează pentru a câştiga calitatea de lider în cadrul realinierii regionale care se anunţă a avea 
loc. Un indicator al acestei situații preconizate este faptul că o delegaţie condusă de şeful 


Mossad, Yossi Cohen, a vizitat Washingtonul la 15 august, întâlnire în cadrul căreia Cohen a 

05.07.2017. 

42 xxx, „Syria profile — Timeline”, BBC News, 5 august 2017, URL: http://www.bbc.com/news/world-middle-east- 
14703995, accesat la 06.08.2017. 

exprimat nemulțumirea Israelului față de modalitatea de acţiune a SUA şi Rusiei în criza 
siriană“, care au agreat implicarea Iranului în această chestiune. De altfel, în cadrul întâlnirii, 
israelienii au depus eforturi în a convinge SUA să se abţină de la abandonarea completă a arenei 
siriene în favoarea Rusiei, şi indirect a Iranului. De asemenea, tot pe fondul acestei nemulțumiri 
a Israelului, la 23 august 2017, a avut loc o întâlnire dintre premierul Benjamin Netanyahu şi 
preşedintele Vladimir Putin la Soci. Problema centrală discutată a fost creşterea implicării 
iraniene în Siria şi rolul pe care Rusia îl atribuie Iranului în modelarea viitorului aranjament 
politic în statul sfâşiat de război“€. Înainte de întâlnire, Israelul a trimis mesaje administraţiei ruse 
relevând faptul că prezenţa iraniană continuă în Siria a reprezentat o ameninţare concretă la 
securitatea Israelului. 

Nu numai SUA, Iranul sau Federaţia Rusă au apelat la forţele lor aeriene pentru a efectua 
atacuri în Siria, în perioada nominalizată (iunie — septembrie 2017), ci şi Israelul. Astfel, în 7 
septembrie 2017, o aeronavă israeliană a efectuat o serie de lovituri aeriene asupra unei instalaţii 
de arme din Siria, situată lângă Masyaf, responsabilă de producerea armelor chimice şi de 
depozitarea rachetelor de suprafață. Aceasta se întâmpla după ce 10 proiectile lansate din Siria au 
lovit teritoriile ocupate din Înălţimile Golan”. Totuşi, pentru Israel, acest tip de acţiuni nu este 
unul nou utilizat asupra Siriei, Israelul efectuând multiple atacuri aeriene din 2011 până în 
prezent, majoritatea acestora vizând convoaie de arme sau depozite ale organizaţiei considerate 
de Israel ca fiind teroristă - Hezbollah“ — susținătoare cheie a regimului sirian. De altfel, efortul 
militar şi diplomatic prioritar al Israelului ţinteşte Siria, iar loviturile aeriene au scopul de a 
împiedica transferul sistemelor de arme din Iran către Hezbollah. Drept răspuns, Siria a 
ameninţat Israelul cu „repercusiuni grave” sub forma unor atacuri, considerând că atacurile 
israeliene reprezintă o „încercare disperată” de a sprijini grupările teroriste din Siria. 

Ministrul apărării Federaţiei Ruse declara, în ultima jumătate a lunii iunie 2017, că 
„ostilitățile în teatrul de luptă sirian sunt duse şi de navele ruseşti desfăşurate în Marea 


Mediterană care au lansat rachete de croazieră asupra țintelor Daesh“ din vestul provinciei 


4 


5 Jonathan Spyer, „Israel Is Going to War in Syria to Fight Iran”, Foreign Policy, 28 septembrie 2017, URL: 

47 ***, „Israel carries out airstrike against Syria after projectiles fired”, The Telegraph, 24 June 2017, URL: 

26.06.2017. 

48 Organizaţia Hezbollah, deși este libaneză, este derivată din Gărzile Gărzii Revoluţionare Iraniene (IRCG), la 
începutul anilor 1980, fiind cunoscută pentru instigare în războiul sirian prin sprijinirea lui Bashar Al-Assad şi 
urmărirea interesului Teheranului în Orientul Mijlociu. 

49 sk, Syria warns of 'serious repercussions' after Israeli airstrikes”, Iran Press TV, Jun 26, 2017, URL: 
https://www.globalsecurity.org/wmd/library/news/syria/2017/syria-170626-presstvO1.htm?_m=3n%2e002a%2e204 

siriene Hama””!. De asemenea, în aceeaşi perioadă, acelaşi oficial declara că „Rusia a efectuat şi 
o campanie de bombardament aerian împotriva poziţiilor teroriste din Siria, la cererea guvernului 
sirian”5?, ocazie cu care a început să se vehiculeze ideea că liderul Daesh, Abu Bakr al- 
Baghdadi, a fost ucis în urma unei astfel de incursiuni. Ulterior, la sfârşitul lunii septembrie 
2017, organizaţia teroristă Stat Islamic a lansat o înregistrare audio a liderului său, Abu Bakr al- 
Baghdadi, care contrazicea ideea despre moartea sa şi în care acuza SUA de laşitate în faţa 
Rusiei şi de lipsa „voinţei de a lupta”®. De altfel, serviciile de informaţii irakiene şi kurde”? 
declarau încă din luna iulie că liderul terorist nu este mort. 

În ce priveşte Rusia, cu referire la tensiunile regionale dintre Iran şi Israel, consider că, la 
momentul actual, este necesar ca administraţia de la Kremlin să caute cel mai bun echilibru între 
contribuția importantă a Iranului la coaliția pro-Assad pe care o conduce şi atenţia faţă de 
interesele israeliene care sunt amenințate de extinderea influenţei Iranului în Siria. De altfel, 
Moscova estimează că „actualele tendinţe opuse rezultate din interesele celor doi rivali, respectiv 
comportamentul iranian în Siria şi preocupările israeliene pot conduce, în cele din urmă, la 
acţiunea militară israeliană, element care ar putea schimba întreaga imagine şi ar putea submina 
fundaţia deja şubrezită a regimului Assad”®™, care consideră Rusia că stă la baza soluționării 
politice pe care aceasta o vede în direcţia rezolvării crizei din Siria. 

În perioada de analiză iunie — septembrie 2017, Turcia este un alt actor statal implicat în 
gestionarea păcii siriene, pe lângă ceilalţi trei a căror acţiuni în respectivul teatru de operaţii au 
fost deja specificate. 

Deşi forțele armate turce au început intervenția militară directă în Siria din 24 august 
2016, administraţia turcă declarând că urmăreşte ca obiectiv imediat distrugerea Daesh, poziţia 
sa oficială este împotriva guvernului lui Bashar al-Assad. De altfel, încă de la începutul crizei 
siriene în 2011, turcii au adăpostit membrii ai Armatei Libere Siriene, principalul grup oponent 
forțelor guvernamentale siriene actuale (Free Syrian Army), oferindu-i o zonă sigură şi o bază de 
operaţiuni pe teritoriul propriu. De asemenea, împreună cu Arabia Saudită şi Qatarul, statul turc 
a furnizat rebelilor arme şi alte echipamente militare. 

Guvernul turc promovează ideea conform căreia Partidul Uniunii Democrate (PYD), 
51 xx „Russia fires cruise missiles at Daesh in Syria, doesn't inform US”, Iran Press TV, Jun. 23, 2017, URL: 
https://www.globalsecurity.org/wmd/library/news/syria/2017/syria-170623-presstv02.htm?_m=3n%2e002a%2e204 
7% 2eml0ao00696k%2e 1vth, accesat la 26.06.2017. 

52 Idem. 

53 Martin Chulov, „Isis releases new recording of leader Abu Bakr al-Baghdadi”, The Guardian, 28 septembrie 2017, 

accesat la 30.09.2017. 

Telegraph, 17 iulie 2017, URL: http://www.telegraph.co.uk/news/2017/07/17/isil-leader-baghdadi-definitely-still- 
alive-say-iraqi-kurdish, accesat la 20.07.2017. 

partidul politic principal al Sistemului Federal Democrat din Siria de Nord şi Unităţii de Protecţie a 
Poporului (YPG), respectiv grupul de conducere al forţelor democratice siriene SDF, încearcă să 
„purifice” etnic teritorii care nu aparţin kurzilor, drept pentru care un obiectiv secundar al Ankarei 
în Siria este decimarea forţelor kurde existente. În acest context, la 26 iunie 2017, oficialii kurzi 
sirieni îşi exprimau îngrijorarea că „armata turcă va ataca Afrin sau Til Rifaat în nordul Siriei, cu 
sprijinul tacit al guvernului sirian şi al Rusiei”, fapt ce s-a şi întâmplat la 28 iunie, când artileria 
turcă plasată la frontieră, a lansat proiectile în Siria, după ce luptătorii kurzi ai YPG au atacat 
forțele Armatei Libere Siriene (FSA) sprijinite de Ankara. Pe 19 septembrie 2017, preşedintele 
Recep Tayyip Erdogan, accentua încă o dată ideea tendinței de purificare etnică realizată de kurzi, 
într-o declaraţie dată cu ocazia celei de-a 72-a sesiuni a Adunării Generale a ONU de la New York 
susținând că „evenimentele ne-au determinat să facem această intervenție militară”, încercând să 
justifice bombardamentele turce asupra arealelor de la frontiera cu Siria. Ambele părţi, turcii şi 
forțele kurde, sunt aliaţi ai SUA, iar tensiunile în creştere dintre aceştia în Siria de Nord-Vest 
deschid un alt front în conflictul multilateral, în care puterile externe joacă roluri importante. 

Luna septembrie se finaliza cu ştirea că „Parlamentul Turciei a aprobat extinderea 
mandatului care permite desfăşurarea de trupe în Irak şi Siria, în cazul în care se confruntă cu 


»58. Această decizie a fost luată cu două zile înainte de 


amenințările la adresa securităţii naţionale 
referendumul organizat privind independenţa în regiunea kurdă semi-autonomă a Irakului - un vot 
denunţat de Ankara ca fiind o greşeală şi o ameninţare la adresa securităţii şi stabilităţii regionale. 

Implicarea sa nu a fost numai militară, ci şi umanitară prin oferirea de refugiu dizidenţilor 
sirieni. De altfel, la 28 septembrie 2017, Turcia găzduia aproximativ 3,18 milioane refugiaţi 
sirieni”. În ce priveşte activitatea diplomatică a Turciei pentru pacificarea Siriei în această 
perioadă putem menţiona contribuţia sa în cadrul celei de-a 5-a reuniuni de la Astana în urma 
căreia au fost stabilite (alături de Rusia şi Iran), unele zone de de-escaladare a conflictului sirian, 
precum cea din guvernoratul Idlib. De asemenea, tot la 28 septembrie, Preşedintele rus Vladimir 
Putin a purtat discuţii cu preşedintele turc Recep Tayyip Erdogan la Ankara, Turcia, pentru a 
discuta despre stabilirea şi monitorizarea unei zone libere de luptă în Siria. 

Pe ansamblu, Turcia încearcă să îşi normalizeze legăturile cu celelalte puterile regionale, 


deoarece în măsura în care ca să poată juca un rol important în restructurarea regiunii, este 

necesară o perioadă de timp de „bună purtare” pentru a „adormi” suspiciunile cu privire la 
adevăratele motive ale implicării Ankarei în geopolitica Orientul Mijlociu. 

Concluzii 

Frontul de luptă anti-islamist evoluează sensibil în funcţie de acţiunile actorilor statali cu 
influenţă în regiune care îşi promovează interesele divergente, ceea ce determină ca stabilitatea 
Siriei să rămână un deziderat pe termen lung, dincolo de lupta antiteroristă dusă aici. Totuşi, deşi, 
tentative ale extremiştilor islamişti de reacumulare de teritorii sau puncte strategice pe frontul 
sirian au existat continuu, precum cea din 28 septembrie 2017, popularizată de agenţia de ştiri 
Amaq (cunoscută ca având legături cu ISIL) care anunţa că grupuri de asalt ale Stat Islamic, 
sprijinite de tancuri de luptă şi soldați înarmaţi cu arme grele, atacau forțele guvernamentale în 
câteva puncte de pe autostrada Palmyra-Deir Ezzor, principala linie de alimentare guvernamentală 
către oraşul Deir Ezzor®, se pare că, pe ansamblu, organizaţia Stat Islamic este depăşită militar în 
Siria şi în virtuala sa capitală“!, pe fondul atacurilor susţinute ale frontului anti-islamist, fapt 
demonstrat de faptul că luptătorii săi se retrag şi/sau se reintegrează în populaţia civilă. 

Întrebarea care se pune nu mai este dacă Raqqa va cădea, ci ce se va întâmpla militar în 
Siria după acest moment. Unii specialişti vorbeau la începutul lunii iunie despre retragerea 


tê?, datorită climatului prielnic existent pentru aceştia ca urmare a 


teroriştilor islamişti înspre Egip 
vidului de securitate din acest stat. Alţii pun accent pe rolul destabilizator al Iranului în regiune şi 
pe ce ar putea face în Siria post-ISIL.. Alte voci occidentale“ susțineau în iulie 2017 că imaginea 
strategică de ansamblu este alarmantă: SUA s-au stabilit pentru o prezență pe perioadă 
nedeterminată în nord-estul Siriei, în mijlocul unei regiuni tulburate şi neprietenoase, neavând o 
cale de scăpare aparentă. Rusia se va implica în criza siriană cel puţin atâta vreme cât americanii 
îşi menţin influenţa în acest spațiu, sau până la realizarea unui acord tacit sau vocal între cele 
două asupra unei eventuale reîmpărţiri a sferelor de influenţă regionale şi/sau globale care să 
convină marilor puteri. 

Opinia mea este că şi Turcia, ca şi SUA, a avut o implicare mai slabă în sensul pacificării 
Siriei, pe fondul evoluţiei critice a problemelor sale interne, dar s-a implicat mai mult militar 


împotriva forţelor kurde în teritoriul sirian pe care le consideră ca fiind o ameninţare directă la 


adresa securităţii sale naţionale. 

De asemenea, Iranul încearcă să-şi folosească forţa în Siria pentru a-şi realiza interesele 
naţionale prin pregătirea de exploatare a vidului de putere rămas în urma apropiatei înfrângeri a 
Daesh în spaţiul sirian şi irakian. Unul dintre scopurile Iranului este acela de construire a unui 
coridor de control şi influenţă care să-i permită mutarea trupelor şi a armelor iraniene către Siria 
şi Liban, Hezbollah fiind liantul său care consider că reprezintă unul dintre instrumentele de forță 
care face parte din planul ambițios de implementare a marii strategii expansioniste şi agresive, de 
tip neoimperialist, a Iranului în regiunea Orientului Mijlociu Extins. 

Interesele Turciei şi Iranului sunt mult mai ambiţioase decât cele ale SUA sau Rusia, 
deoarece, pe când acestea sunt recunoscute ca fiind printre cele mai bine clasate puteri militare 
ale lumii, Turcia şi Iranul reprezintă puteri militare cu pretenţii regionale. Consider că la 
momentul de față Iranul are câteva avantaje geostrategice importante (putere nucleară, stabilitate 
în plan intern, susținerea efectivă a Rusiei, Qatarului etc.) comparativ cu Turcia (crize politice şi 
instabilitate internă, volum mare de refugiaţi găzduiţi, ţintă permanentă a atacurilor teroriste deşi 
stat NATO etc.), ceea ce îl face pe primul un candidat mai avansat în lupta pentru obţinerea 


dominaţiei strategice în Orientul Mijlociu pe termen mediu şi lung. 


Criza din Qatar 
Qatarul este un stat de mici dimensiuni situat geografic pe coasta de vest a Golfului Persic, 
ocupând o mică peninsulă deşertică care se extinde în vecinătatea Peninsulei Arabiei. Principalii 


săi vecini sunt: Arabia Saudită, Emiratele Arabe Unite şi Bahrainul. A se vedea figura de mai jos. 

Figura nr. 1 - Qatar şi vecinii siô 

Qatarul deţine una dintre cele mai mari rezerve de petrol şi gaze naturale din lume. 
Datorită bogăției sale în petrol, rezidenții ţării se bucură de un nivel înalt al condiţiilor de trai şi 
de un sistem de servicii sociale bine pus la punct. 

Astfel, în apele Golfului dintre Qatar şi Iran se află în adânc cel mai mare câmp de gaze 
din lume, o întindere de 9.700 de km, care deţine cel puţin 43 de miliarde de metri cubi de 
gazeS5. Partea de sud a Qatarului este cunoscută sub denumirea de Câmpul de Nord (North 
Field, n.a. câmp gazeifer), în timp ce partea de sud (South Pars) este a Iranului, aşadar, ambele 
țări împărtăşesc drepturi de explorare în zonă şi aceasta este una dintre multele legături care le 
leagă. 

Importanţa geopolitică a Qatarului este reliefată atât de bogăţia sa vastă, care, probabil, a 
alimentat războiul sirian, cât şi de găzduirea sediului central al CENTCOM, Comandamentul 
Central al Armatei Americane în Orientul Mijlociu. 

Qatarul a dezvoltat relaţii bune cu Iranul, principalul rival al Arabiei Saudite, iar cu 
Arabia Saudită nu au avut niciodată relaţii deosebit de bune. Cele două state au avut conflicte la 
frontieră şi înainte ca statul gatarian să-şi obţină independenţa faţă de Regatul Unit în 19716. În 
urma conflictelor repetate la frontiera, deşi în 2001 s-a ajuns la un acord, relaţiile au continuat să 
se deterioreze. S-a ajuns până acolo încât Arabia Saudită, Emiratele Arabe Unite şi Bahrain au 
avut ambasadorii retraşi din Qatar pentru o perioadă în anul 2014, motivul fiind acela că statul 
qatarian sprijinea grupuri militante“. Avuţia acumulată din vânzările de gaze a transformat 
Qatarul în cea mai bogată naţiune din lume, cu un venit anual pe cap de locuitor de 130.000 de 
dolari pe an®®. Această stare de lucruri a permis emiratului să rupă dominaţia Arabiei Saudite şi 
i-a înlesnit apropierea de Iran. 

Qatarul a practicat de mult timp o politică externă ambițioasă, având priorităţi diferite 
faţă de vecinii săi, dar două chestiuni cheie i-au iritat pe aceştia în ultimii ani. Una este sprijinul 
oferit de Qatar grupărilor islamiste, de altfel Qatarul recunoaşte faptul că a acordat asistenţă unor 
persoane din anumite organizaţii precum Frăția Musulmană, dar neagă sprijinirea grupărilor 


militare legate de Al-Qaeda sau Stat Islamic. Cealaltă problemă-cheie este aceea a relaţiilor 

strânse ale Qatarului cu Iranul, cu care statul qatarian împărtăşeşte cel mai mare câmp de gaze 
din lume, pe fondul faptului că Iranul este puterea musulmană şiită care constituie principalul 
rival regional al Arabiei Saudite, putere musulmană sunnită. 

Blocada diplomatică şi economică a Qatar-ului începută în 5 iunie 2017 de către vecinii 
săi - Bahrain, Egipt, Arabia Saudită, Yemen şi Emiratele Arabe Unite - a împins Orientul 
Mijlociu într-o altă criză crescând instabilitatea regională. 

Criza diplomatică a demarat când aceste ţări au întrerupt brusc relaţiile diplomatice, 
ulterior, Libia şi Maldive alăturându-se boicotului diplomatic. Deşi, principalul motiv invocat 
pentru instituirea boicotului a fost faptul că statul gatarian „sprijină diferite grupuri teroriste”S%, 
Arabia Saudită şi alte ţări ale regiunii critică şi relaţiile sale cu Al Jazeera şi Iranul, elemente 
despre care statele arabe ale Consiliului de Cooperare al Golfului (Gulf Cooperation Council - 
GCC)” consideră că duc la destabilizarea regiunii. Mai mult, acestea, au început să amenințe 
Qatarul cu excluderea din GCC. 

În consecinţă, statele amintite mai sus au impus Qatar-ului unele interdicții comerciale şi 
de călătorie, printre măsurile luate împotriva Qatarului fiind incluse închiderea legăturilor de 
transport, inclusiv a spaţiului aerian, expulzarea delegaţiilor diplomatice şi retragerea 
ambasadorilor din Qatar. Vizitatorilor şi rezidenţilor qatarieni li s-au pus la dispoziție două 
săptămâni pentru a părăsi respectivele ţări. De asemenea, Qatar-ul a fost exclus din coaliția 
condusă de Arabia Saudită în Yemen. 

Dar, există şi unele state care şi-au exprimat sprijinul pentru Qatar. De exemplu, la 7 
iunie 2017, Emirul Kuweitului Sheikh Sabah Al-Ahmad Al-Sabah soseşte în Qatar după 
întâlnirea cu regele Salman bin Abdulaziz al Arabiei Saudite, iar Turcia trimite trupe la baza 
militară din Qatar, în timp ce preşedintele Recep Tayyip Erdogan şi-a exprimat solidaritatea cu 
respectivul stat. De asemenea, două dintre statele Consiliului de Cooperare al Golfului nu şi-au 
redus legăturile cu Qatar - Kuweitul şi Omanul. Mai mult, Kuweitul s-a oferit să medieze 

litigiul” creat cu celelalte state arabe ale Golfului. 


Mai jos este prezentată harta aliaţilor şi oponenților Qatarului la momentul declanşării 


crizei. 

Figura nr. 2 - Aliați şi oponenți ai Qatar-ului pe perioada blocadei instaurate în iunie 201772 


Declicul a fost o ştire de pe Twitter în care se prezentau unele declaraţii controversate ale 
Emirului Sheikh Tamim bin Hamad Al Thani referitoare la preşedintele american Donald 
Trump, Iran, Israel şi Hamas”%. De asemenea, în aceeaşi sursă era citat şi ministrul de externe al 
Qatarului, şeicul Mohammed bin Abdulrahman Al Thani, care anunţa decizia Doha de a-şi 
retrage ambasadorii din Egipt şi din majoritatea statelor din Consiliul de Cooperare al Golfului. 

Qatar a respins rapid materialul ca fiind ştire falsă produsă de hackeri, dar saudiţi şi aliaţii 
acestora nu s-au lăsat convinşi. Mai mult, Qatar-ul, drept răspuns la aceste acuzaţii, a adus ca 
argument faptul că a sprijinit SUA în războiul împotriva terorii şi a participat la intervenţia 
militară în desfăşurare împotriva Daesh”*. Coaliția condusă de Arabia Saudită creată din unele 
state arabe ale GCC a dat Qatar-ului termenul limită de 2 iulie 2017 pentru respectarea unei liste 
de 13 cereri, după cum urmează”: 

1. Reducerea legăturilor diplomatice cu Iranul şi închiderea misiunilor diplomatice 
iraniene în Qatar, expulzarea membrilor Gărzii Revoluţionare din Iran şi întreruperea cooperării 
militare şi de informaţii cu Iranul. Comerţul cu Iranul trebuie să respecte sancţiunile americane şi 


internaţionale într-un mod care să nu pericliteze securitatea Consiliului de Cooperare al Golfului. 


72 ***, „The crisis over Qatar explained (1): what has happened and the role of the US foreign policy”, Eyes on 
Europe and Middle East, 8 iunie 2017, URL: https://middleeastnewsservice.com/2017/06/08/the-crisis-over-gatar- 
explained1-what-has-happened-and-the-role-of-the-us-foreign-policy/, accesat 10.06.2017. 

25.07.2017. 

http://www.aljazeera.com/news/2017/06/arab-states-issue-list-demands-qatar-crisis-170623022133024.html, accesat 
la 15.07.2017. 

2. Închiderea imediată a bazei militare turce, care este în prezent în construcție, şi oprirea 
cooperării militare cu Turcia în interiorul Qatarului. 

3. Slăbirea legăturilor cu toate organizaţiile teroriste, sectare şi ideologice, în special 
Frăția Musulmană, ISIL, al-Qaeda, Fateh al-Sham (cunoscut anterior ca Frontul Nusra) şi 
Hezbollah din Liban şi declararea acestor entităţi, în mod oficial, ca fiind grupuri teroriste, 
conform listei anunţate de Arabia Saudită, Bahrain, EAU şi Egipt, şi agrearea tuturor 
actualizărilor ulterioare ale acestei liste. 

4. Stoparea tuturor mijloacelor de finanţare pentru persoanele, grupurile sau organizaţiile 
care au fost desemnate ca fiind teroriste de către Arabia Saudită, Emiratele Arabe Unite, Egipt, 
Bahrein, SUA şi alte ţări. 

5. Repatrierea în ţările lor de origine a „figurilor teroriste”, fugarilor şi indivizilor căutaţi 
ce provin din Arabia Saudită, Emiratele Arabe Unite, Egipt şi Bahrain. Îngheţarea activelor 
acestora şi furnizarea informaţiilor dorite cu privire la rezidența, mişcările şi finanţele lor. 

6. Închiderea televiziunii Al Jazeera şi a posturilor sale afiliate. 

7. Stoparea interferenţelor în treburile interne ale altor ţări suverane. Oprirea acordării de 
cetăţenie qatariană cetăţenilor din Arabia Saudită, Emiratele Arabe Unite, Egipt şi Bahrain. 
Revocarea cetăţeniei qatariene pentru resortisanții pentru care o astfel de cetăţenie încalcă legile 
acestor ţări. 

8. Plata unor compensaţii, stabilite de comun acord, pentru pierderile de vieţi omeneşti şi 
alte pierderi financiare cauzate de politicile Qatarului din ultimii ani. 

9. Alinierea politicilor militare, sociale şi economice ale Qatarului cu celelalte țări din 
Golf şi arabe, precum şi a chestiunilor economice, conform acordului din 2014 încheiat cu 
Arabia Saudită. 

10. Încetarea contactului cu opoziţia politică din Arabia Saudită, Emiratele Arabe Unite, 
Egipt şi Bahrain. Prezentarea dosarelor care detaliază contactele anterioare cu Qatarul şi 
trimiterea detaliilor despre informaţiile personale şi sprijinul pe care Qatar le-a furnizat. 

11. Oprirea tuturor agenţiilor de ştiri finanţate direct şi indirect de Qatar, inclusiv 
Arabi21, Rassd, Al Arabi Al Jadeed, Mekameleen, Middle East Eye etc. 

12. Acceptarea tuturor solicitărilor în termen de 10 zile de la primirea listei sau lista va 
deveni nevalidă. 

13. Aprobarea desfăşurării unor audituri lunare de conformitate în primul an după ce au 
convenit asupra cerinţelor, urmate de auditurile trimestriale în al doilea an şi auditurile anuale în 
următorii 10 ani. 

Niciuna dintre cerinţe nu a fost îndeplinită în contextul în care multe dintre ele s-au bazat 


pe premise false despre comportamentul Qatar-ului încă de la început. De altfel, ministrul de 

externe al Qatar-ului declara la 4 iulie 2017 că „lista este nerealistă şi imposibil de realizat”/6. Mai 
mult, gafa diplomatică (sau nu) a conducătorului qatarian a înrăutățit situaţia când, câteva zile mai 
târziu după declararea boicotului, îl felicita pe preşedintele iranian Hassan Rouhani pentru 
realegerea sa în funcţia, ceea ce a fost considerat un act clar de sfidare împotriva Arabiei Saudite”. 
Ulterior, pe fondul apariţiei crizei diplomatice, Arabia Saudită şi Emiratele Arabe Unite 
au iniţiat o campanie de izolare a Qatar-ului, în contextul în care fostul membru al GCC 
depindea de importurile pe uscat şi pe mare pentru nevoile de bază ale populaţiei sale de 2,7 
milioane de locuitori, iar aproximativ 40% din produsele alimentare îi ajungeau în ţară prin 
graniţa terestră cu Arabia Saudită”. De asemenea, decizia statelor GCC de a elimina legăturile 
diplomatice şi de transport cu Doha au determinat multe bănci străine să reducă afacerile în 
Qatar, statul fiind obligat să aranjeze noi legături maritime prin ţări neutre precum Oman”. 
Embargoul vecinilor săi a determinat Qatarul să injecteze aproximativ 38,5 miliarde de dolari din 
rezervele sale de 340 miliarde de dolari în economie“ pentru a amortiza impactul acestuia. 
Secretarul de Stat al SUA, Rex Tillerson, a semnat un acord privind combaterea 
terorismului cu guvernul din Qatar în 11 iulie 20171, ce a urmat unei vizite în regiune, menită să 
difuzeze tensiunea din blocul de securitate regională. Prin semnarea acestuia, Qatarul susţinea 
declaraţiile Arabiei Saudite şi a Emiratelor Arabe Unite care susțineau că Doha nu face destule în 
lupta împotriva terorismuluit?. La 16 iulie, ziarul american Washington Post arăta că oficiali 
americani ai serviciilor de informaţii au afirmat că Emiratele Arabe Unite s-au aflat în spatele 
ştirilor fabricate guvernamentale şi a presei sociale din Qatar, care au dus la declanșarea 
blocadei. Situaţia s-a complicat pentru Qatar, şi după ce la 20 iulie 2017 se făcea referire în presa 
regională la un raport american“ în care se prezenta folosirea sistemului financiar din Doha 


pentru sprijinirea terorismului de către finanţatorii gatarieni ai acestuia. 

La 21 iulie 2017, şeful statului Qatar stabilea două condiţii pentru soluţionarea acestei 
crize, subliniind că aceasta ar trebui făcută „cu respectarea suveranităţii şi voinţei fiecărui stat”®, 
La 28 iulie, Qatarul declara că ONU ar trebui să joace un rol de mediere în această criză şi la 29 
iulie îşi reitera cooperarea cu diferite organisme ale ONU referitoare la lupta împotriva 
terorismului. 

La 30 iulie 2017, odată cu organizarea reuniunii de la Manama, în cadrul căreia Egiptul, 
Arabia Saudită, Emiratele Arabe Unite şi Bahrainul s-au întâlnit pentru a discuta asupra unui 
posibil dialog cu Qatarul pentru prima dată după declanşarea acesteia“, părea că situaţia 
diplomatică din regiune va avea un reviriment, dar, nici medierea kuweitiană, nici bunele oficii 
ale mai multor țări occidentale, inclusiv ale SUA, nu au reuşit să dezamorseze criza“. După 
intransigenţa arătată de statele regionale la Manama, Qatar lansează plângere către Organizaţia 
Mondială a Comerţului împotriva boicotului comercial. 

Încep să se arate şi rezultatele campaniei media a simpatizanţilor Qatarului, când, de 
exemplu, la 22 august 2017, Senegalul îşi retrimite ambasadorul la Doha, iar la 26 august 2017 
ambasadorul Qatarului este retrimis în Iran“, ceea ce reprezenta restaurarea integrală a relaţiilor 
dintre Qatar şi Iran. 

La 28 august 2017, Ministrul de externe al Rusiei, Serghei Lavrov, şi-a început turneul în 
Statele Arabe din Golf, în legătură cu criza diplomatică din Qatar, cu o vizită în Kuweit urmând 
să viziteze şi Qatar şi Emiratele Arabe Unite. 

Ulterior, la 5 septembrie 2017, Ministrul de Externe al Franţei declara că l-a ales pe 
fostul său ambasador în Arabia Saudită ca reprezentant special pentru sprijinirea eforturilor de 
mediere dintre Qatar şi vecinii săi. 

Între timp şi preşedintele Trump se implică în rezolvarea crizei, primindu-l pe emirul 
Kuweitului la Washington, dar intervenţia sa eşuează devreme ce acesta face oficii ulterioare 
între Qatar şi Arabia Saudită care ajung să poarte o discuţie telefonică în care se stabilesc paşii 
de urmat în planul cooperării pentru gestionarea crizei, care este suspendat ulterior de saudiţi. 

La 10 septembrie 2017, Lavrov revine în regiune, iar la 11 septembrie, după Kuweit şi 
SUA, este rândul ruşilor să încerce o rezolvare, care încă nu este găsită la sfârşitul lunii 

septembrie 2017. 

Nu ştim dacă criza va degenera într-o acţiune militară dar cunoaştem că la momentul de 
faţă Qatarul se pregăteşte în această direcţie. Indicii ale pregătirii Qatarului pentru un astfel de 
tip de acţiune pot fi considerate: semnarea unei scrisori de intenţie cu Regatul Unit al Marii 
Britanii (încă din septembrie 2017) pentru achiziţionarea a 24 avioane de luptă Typhoon; de 
asemenea, din iunie, Qatar şi SUA au semnat un acord de 12 miliarde de dolari, în care Doha a 
cumpărat 72 de avioane de luptă multi-rol; un acord bilateral de securitate cu Republica Populară 
Chineză semnat la 28 septembrie 2017; beneficiază de sprijinul militar al Turciei şi găzduieşte 
Comandamentul Central al Armatei Americane în Orientul Mijlociu. Aşadar, acestea nu prea 
sunt în concordanță cu declarațiile mediatorului kuweitian conform cărora s-a eliminat 
posibilitatea unei acţiuni militare în contextul crizei Qatarului. 

Concluzii 

Noua ruptură din Golful Persic este interpretată de unii observatori (la momentul 
declanşării, n.a.)® ca fiind drept cea mai mare criză diplomatică din regiune de după războiul din 
Golf din 1991. Pentru moment, situaţia între statele din regiune se află în stadiul paraliziei 
diplomatice reciproce. Totuşi, cineva a avut de câştigat din această situaţie de boicot instaurată 
de foştii parteneri economici regionali ai statului qatarian. Contextul a determinat, involuntar din 
partea boicotatorilor, beneficii comerciale semnificative pentru Iran, acesta devenind principalul 
partener economic al Qatar-ului în perioada actuală, subsecvent determinând şi un efect advers, 
nepreconizat de către statele care şi-au exprimat opoziţia față de politica de amiciţie qatariană 
faţă de Iran, materializat în consolidarea relaţiei diplomatice dintre cele două state. Şi Turcia a 
devenit un partener de bază, alături de Iran, imediat după instalarea boicotului de către Arabia 
Saudită şi EAU%, în furnizarea de alimente şi rezerve de apă potabilă. 

Considerăm că derularea acestei crize va accentua riscurile geopolitice din Orientul 
Mijlociu şi va submina sentimentul de încredere al oamenilor de afaceri şi al investitorilor din 
regiunea Golfului, astfel că, deşi până în prezent, impactul economic al rupturii diplomatice 
dintre Qatar şi vecinii săi a fost limitat, o criză prelungită ar putea slăbi pe termen mediu 
creşterea economică nu numai a Qatar-ului, ci şi a regiunii pe ansamblu. 

În prezent, în ce priveşte viitorul Consiliului de Cooperare al Golfului nu putem decât să 
aşteptăm luna decembrie şi să vedem dacă toţi liderii membrilor Consiliului (inclusiv Qatarul) 
vor fi prezenţi la cel de-al 39-lea summit al acestuia. Personal, consider că nu este posibil un 


GCC fără Qatar. 

CAPITOLUL 4: FEDERAȚIA RUSĂ 


Dialogul şi transparenţa în relaţiile NATO-Rusia ca urmare 


a celor mai importante evenimente din perioada iunie — septembrie 


Drd. Cătălina TODOR 


Lunile iunie — septembrie ale anului 2017, continuă linia seriei de evenimente analizate în 
aprilie-mai. Practic avem în continuare elemente constitutive ale dilemei de securitate în relația 
NATO-Rusia şi SUA-Rusia, iar zonele fierbinţi în care se manifestă intervenţia sau influenţa 
Federației Ruse continuă să joace rolul de debuşee geopolitice, în care actorii îşi manifestă 
viziunile diferite asupra direcțiilor dezvoltărilor regionale. Astfel, în vederea ameliorării stării 
mediului de securitate regional şi global, un rol deosebit de important îl are construirea încrederii 
prin comunicare şi transparenţă. 

În perioada supusă analizei au avut loc cel puţin două evenimente importante din 
perspectiva comunicării şi transparenţei: Consiliul NATO-Rusia şi exercițiul ZAPAD 2017. 
Astfel, cercetarea de faţă şi-a propus să se concentreze strict asupra acestora. Ne propunem o 
structurare diferită faţă de analiza anterioara, realizată pe evenimentele lunii aprilie-mai, datorită 
intervalului dublu de timp analizat, dar şi datorită continuării evoluţiilor într-o direcție similară şi 
existenţei, pe altă parte, a unor evenimente importante anuale din perspectiva acţiunilor militare 
ale Federaţiei Ruse, care necesită o atenţie sporită. 

În ceea ce priveşte aspectele de ordin metodologic, analiza are în vedere datele provenind 
din surse deschise, precum cele furnizate de agenţii de presă naţionale şi internaţionale, site-uri 
ale unor organizaţii/instituţii internaţionale (NATO, etc.). Evenimentele sunt prezentate 


cronologic. 


Consiliul NATO-Rusia (13 iulie 2017) 

După declanşarea crizei ucrainene (2014), ce a avut ca urmare suspendarea cooperării 
civile şi militare (aprilie 2014), un for deosebit de important pentru menţinerea dialogului politic 
şi comunicării militare (mai ales în scopul transparenţei) este Consiliul NATO-Rusia. În perioada 
supusă analizei, respectiv iunie — septembrie 2017, a avut loc cea de-a doua întâlnire a 
Consiliului pentru anul 2017, la data de 13 iulie, precedenta desfăşurându-se în luna martie. 

Întrevederea a avut, în linii mari, direcţii similare de dialog celor trei întâlniri ale 
Consiliului din 2016 şi primei întâlniri din 2017. Discuţiile celor patru reuniuni anterioare s-au 


canalizat pe trei mari subiecte: 1) criza din Ucraina, 2) reducerea riscului şi transparenţa (mai 

ales cea cu privire la activităţile militare), 3 problematici regionale de securitate - problematica 
Afganistanului, terorismul”!. Consiliul din iulie 2017 a păstrat cele trei mai subiecte principale, 
respectiv: 1) Ucraina, 2) Afganistan, 3) transparenţa şi reducerea riscului.’ 

Secretarul general al NATO, Jens Stoltenberg, făcea o trecere în revistă a celor mai 
importante chestiuni discutate% şi încă de la începutul discursului atrăgea atenţia asupra 
importanţei dialogului în situaţiile în care tensiunea este ridicată: 

> Ucraina. Asupra acestui subiect continuă să existe dezacorduri profunde şi 
fundamentale între NATO şi Rusia. Jens Stoltenberg sublinia faptul că problema Crimeei şi 
conflictului din Estul Ucrainei rămân puncte de neînțelegere, mai mult, armamentul greu nefiind 
retras din zonele de conflict. În plus, acesta se exprimă în favoarea acordului de la Minsk, ca 
bază de soluţionare a conflictului şi atrage atenţia asupra necesităţii respectării sale şi importanţei 
permiterii observatorilor OSCE să îşi desfăşoare activitatea în zonă fără impedimente. 

> Afganistan. Jens Stoltenberg apreciază în continuare securitatea din zonă ca dificil de 
realizat, dar ca fapt esenţial pentru securitatea regională. În această problematică se consideră că 
NATO şi Rusia ar putea avea un numitor comun în sprijinirea creării unui „Afganistan liber, 
sigur şi democratic”**. 

> Transparenţa şi reducerea riscului. Din perspectiva NATO, eforturile în direcţia 
creării transparenţei (mai ales asupra activităţilor militare), prin continuarea dialogului, au ca 
neintenţionate.* Jens Stoltenberg preciza că, din perspectiva transparenţei şi reducerii riscului, 
această întrevedere a Consiliului s-a axat pe o informare reciprocă cu privire la exerciţii şi 
postura de forță, schimbul de informaţii fiind important pentru dialogului continuu dintre NATO 
şi Rusia. Astfel, NATO a oferit Rusiei informaţii privitoare la exerciţiul Trident Javelin 2017, iar 
Rusia a informat NATO despre exercițiu ZAPAD 2017. 

Pe de altă parte, în ceea ce priveşte poziţia Rusiei, în urma acestui eveniment, se sublinia 
necesitatea de a se menţine deschise canalele de dialog, chiar dacă din anumite puncte de vedere 
reuniunea nu a adus rezultate palpabile în îmbunătăţirea relaţiilor dintre Rusia şi NATO sau în 
atenuarea unor divergențe profunde. 


In acest sens, afirmaţiile, în urma evenimentului, făcute de către reprezentantul 


91 Informaţiile se regăsesc într-o cercetare anterioară: Cătălina Todor, „Relaţia NATO-Rusia în 2016 prin prisma 
unora dintre cele mai importante poziţii oficiale”, în volumul Evaluare strategică 2016 - Crize şi provocări la 
adresa securităţii internaţionale, Bucureşti, Ed. Universităţii Naţionale de Apărare „Carol I”, 2017, pp. 19-20. 

92 xx, Secretary General discusses NATO-Russia Council, Site official NATO, 13.07.2017, disponibil online la 
https://www.nato.int/cps/en/natohq/news_146222.htm, accesat la 14.07.2017. 

95 se, Press point by NATO Secretary General Jens Stoltenberg following the meeting of the NATO-Russia Council, 
Site oficial NATO, 13.07.2017, disponibil online la https://www.nato.int/cps/en/natohq/opinions_146220.htm, accesat 
la 14.07.2017. 

% Idem. 

% Idem. 

permanent al Rusiei în cadrul NATO, Alexander Grushko, pot reprezenta un argument: 
„Intensificarea activităţii militare în Europa, atât din partea Rusiei, cât şi a ţărilor aliate (ţările 
membre NATO - TASS) va duce la creşterea riscului de apariţie a situaţiilor neobişnuite, pe 
fondul eşecului de a înţelege acţiunile celeilalte părţi. Prin urmare, este necesar să se menţină 
dialogul constant şi canalele de comunicare deschise la nivelul forțelor armate, pentru a putea 
preveni astfel de incidente. Dacă totuşi acestea apar, părțile trebuie să împiedice scăparea lor de 
sub control”*6. Pe de altă parte, în ceea ce priveşte dialogul desfăşurat pe marginea problematicii 


»97 în contextul în care 


Ucrainei, Alexander Grushko aprecia că „de fapt nu fost nicio discuţie 
cataloga acţiunile membrilor NATO în Ucraina şi chiar programele de asistență ca semnale de 
încurajare a Kievului de a menţine actuala stare“. Mai mult, acesta susţine că „situaţia este clară 
pentru toată lumea. Procesul de la Minsk stagnează, în primul rând, din cauza reticenţei Kievului 
de a îndeplini în totalitate setul de măsuri politice ... şi de asemenea din cauza reticenţei în a lua 
măsurile care să degajeze armamentul greu al părților, ceea ce este imposibil de îndeplinit fără 
încetarea durabilă a focului. ... Noi am subliniat faptul că membrii NATO continuă discuţiile 
asupra unor anumite responsabilităţi specifice Rusiei, dar în timp ce fac apel la urgentarea 
implementării acordului de la Minsk, aceştia nu iau nici un fel de măsuri concrete pentru a 
încuraja autorităţile ucrainene să pună în aplicare aceste acorduri”*. Practic, din perspectiva 
Rusiei, o contribuţie semnificativă la menţinerea sitiuaţiei actuale din Ucraina revine acesteia şi 
membrilor NATO. 

De asemenea, tot din perspectiva Rusiei, aceasta reafirma necesitatea de a fi tratată ca 
partener egal de către Occident în vederea realizării unei securităţi europene stabile. Astfel, tot ca 
urmare a întrunirii Consiliului NATO-Rusia, privitor la mediul de securitate, rolul NATO şi al 
Rusiei în îmbunătăţirea stării sale, Serghei Lavrov readucea în atenție faptul că Federaţia îşi 
doreşte o formalizarea a principiului indivizibilităţii securităţii, lăsând de înţeles faptul că metoda 
de abordarea a relaţiilor cu Rusia, aleasă de către Occident, nu înlesneşte acest fapt: „Occidentul 
îşi poate extinde garanţiile de securitate numai asupra acelora care se vor alătura NATO ... 
Aceasta este o poziţie foarte fermă şi dezvăluie în mod clar reticenţa practică a Occidentului de a 
discuta despre orice fel de indivizibilitate”1%. Mai mult, acesta aprecia că: „securitatea nu ar 
trebui abordată de o manieră iresponsabilă. Atunci când nu tabloidele, ci politicienii aflaţi în 


funcţie în ţările lor, au început să prezinte publicului scenarii ale unui conflict militar dintre 


96 xxx, „NATO-Russia Council meeting kicks off in Brussels”, TASS, 13.07.2017, disponibil online la 
http://tass.com/world/956115, accesat la 13.07.2017. 

97 *** „Diplomat assumes NATO may be encouraging Ukraine to carry on with war in Donbass”, TASS, 
13.07.2017, disponibil online la http://tass.com/politics/956221, accesat la 13.07.2017. 

8 Idem. 

% Idem. 

100 xxx, Statements on indivisibility of security remain nice slogan for West, says Lavrov”, TASS, 13.07.2017, 
disponibil online la http://tass.com/politics/956255, accesat la 13.07.2017. 

NATO şi Rusia, acest fapt a devenit mai degrabă periculos, decât doar alarmant”!!. Din 
discursul său reiese şi faptul că Federaţia consideră în continuare că Occidentul nu o implică 
suficient la nivel internațional ca partener. Această poziţie şi-o exprima foarte clar şi în cadrul 
unui alt Consiliu NATO-Rusia, cel din aprilie 2016, când afirma că: „lucrurile nu mai pot fi de 
tipul 'business as usual' sau al drumurilor cu sens unic şi că agenda convenită pentru mâine nu 
reflectă nu numai necesităţile NATO, ci şi interesele Rusiei”1%. Revenind la Consiliul NATO- 
Rusia din 13 iulie 2017, S. Lavrov ţinea să sublinieze acelaşi aspect printr-un exemplu concret în 
care propunerile Federaţiei, din 2009, cu privire la securitatea indivizibilă, nu au fost luate în 
considerare, spunând următoarele: „Am pregătit un proiect de tratat şi l-am înmânat statelor 
membre ale OSCE şi membrilor Consiliului Rusia-NATO, iar ceea ce am auzit ca răspuns din 
partea acestora a fost: „Uitaţi de el!”1%. Pe de altă parte, atrăgea atenţia asupra faptului că există 
subiecte şi baze pe care cooperarea dintre Rusia şi Europa ar putea fi posibilă, însă este esenţial 
cum este gestionată: „Noi plecăm de la faptul că perspectiva unei cooperări paşnice între Europa 
şi Rusia este enormă, într-o mare varietate de domenii, de la comerţ, la energie şi la războiul 
comun împotriva terorismului ... Principalul lucru este să fie folosită corect”1%. În acest context, 
i-a menţionat pe Charles de Gaulles şi Helmut Kohl care subliniau rolul deosebit de important al 
parteneriatului cu Rusia pentru un sistem de securitate stabil al Europei 1%. 

Ca o concluzie asupra întrunirii Consiliului NATO-Rusia din 13 iulie 2017, putem afirma 
că cele trei subiecte importante de dialog au rămas neschimbate, iar divergenţele profunde pe 
anumite problematici (una dintre cele mai importante fiind de interes deosebit pentru securitatea 
europeană şi anume cazul Ucrainei) continuă să persiste. Atât NATO, cât şi Rusia subliniază 
importanţa menţinerii dialogului pentru ca tensiunile să nu comporte o amplificare, dar pe de altă 


parte, poziţiile acestora arată că, cel puţin la ora actuală, există anumite subiecte nenegociabile. 


Exerciţiul ZAPAD 2017 (14 septembrie 2017 — 20 septembrie 2017) 
Unul dintre cele mai importante evenimente militare de interes pentru mediul de 


securitate european este exercițiul ZAPAD (,„Occident”), ce a avut loc în luna septembrie a 


101 ***, „Lavrov stresses Russia, West have huge prospects in joint anti-terror campaign”, TASS, 13.07.2017, 
disponibil online la http://tass.com/politics/956206, accesat la 13.07.2017. 

102 x, „Russia-NATO Meeting: Yet Another 'Big Diplomatic Victory' for Moscow”, Sputnik International, 
21.04.2016, disponibil online la  https://sputniknews.com/politics/201604201038335250-russia-nato-meeting, 
accesat la 29.03.2017. Informaţiile au fost utilizate şi în cadrul unei alte cercetări: Cătalina Todor, „Relaţia NATO- 
Rusia în 2016 prin prisma unora dintre cele mai importante poziţii oficiale”, în volumul Evaluare strategică 2016 - 
Crize şi provocări la adresa securităţii internaţionale, Editura Universităţii Naţionale de Apărare „Carol P”, 
Bucureşti, 2017. 

103 x, Statements on indivisibility of security remain nice slogan for West, says Lavrov”, TASS, 13.07.2017, 
disponibil online la http://tass.com/politics/956255, accesat la 13.07.2017. 

104 x. Lavrov stresses Russia, West have huge prospects in joint anti-terror campaign”, TASS, 13.07.2017, 
disponibil online la http://tass.com/politics/956206, accesat la 13.07.2017. 

105 Idem. 

anului în curs. 

Ministerului Apărării al Federaţiei Ruse oferea câteva coordonate oficiale de desfăşurare 
a acestui exerciţiu, printre care menţionăm: 

=" ZAPAD este un exerciţiu strategic întrunit, desfăşurat sub egida Statului Major General 
al Armatei Federaţiei Ruse şi cel al Belarusului; 

= Este o etapă finală a instruirii comune a forțelor armate ruse şi belaruse; 

= Acesta implică un număr de 12.700 militari (7.200 din belarus, 5.500 ruşi), aproximativ 
70 de avioane şi elicoptere, în jur de 680 de echipamente militare (military hardware, inclusiv 
250 de tancuri, până la 200 de sisteme multiple de lansare de rachete (MLRS) şi mortiere, 
precum şi 10 nave de război); 

„Rusia şi-a planificat, de asemenea, şi detaşarea unor grupuri operaţionale ale 
Ministerului Afacerilor Interne (MIA), ale Gărzii Naţionale (Rosguard), ale Serviciului Federal 
de Securitate al Rusiei (FSB), ale Ministerului pentru Situaţii de Urgenţă (EMERCOM); 

= Locaţie: planificat şi anunţat să se desfăşoare în regiunile situate în Republica Belarus, 
precum şi în Kaliningrad, Leningrad şi Pskov; 

= Scenariu ZAPAD 2017: unele grupuri extremiste au pătruns pe teritoriile Republicii 
Belarus şi Kaliningradului (regiune a Federaţiei Ruse) pentru a efectua atacuri teroriste şi pentru 
a destabiliza Uniunea Statală Rusia-Belarus. Extremiştii simulaţi au susţinere externă, primind 
asistenţă logistică şi hardware militar prin intermediul căilor aeriene şi căii ferate. 

= Exerciţiul anti-tero ZAPAD 2017 este unul de natură pur defensivă. 1% 

Cu toate că Rusia a oferit aceste date la nivel oficial şi mai mult, că Valeri Gherasimov, 
şeful Statului Major al forțelor ruse, îl asigura pe Petr Pavel, şeful comitetului militar al NATO, 


d!%, încă dinainte cu câteva luni ca acesta să se 


de caracterul defensiv al exerciţiului militar Zapa 
desfăşoare existau temeri la nivelul unor state membre NATO cu privire la câteva aspecte: 
transparenţa şi conformitatea datelor oficiale cu cele reale; posibilitatea ca anumite capabilități 
militare ruse să rămână staţionare în Belarus şi după încheierea activităţilor; exerciţiile ZAPAD 
ca posibil pretext pentru o ulterioară invazie militară a statelor din regiune. 

Din acest punct de vedere, al posibilelor temeri ale statelor membre NATO, putem aduce 
în atenţie câteva opinii relevante ale cercetătorilor sau practicienilor specialişti în acest domeniu 


exprimate înaintea desfăşurării exerciţiului: 


= Cercetătorul Léo-Paul Jacob aprecia că statele baltice „se tem că exerciţiile ar putea 


106 xx, Zapad 2017 joined strategic excercise, Site oficial al Ministerului Apărării Federaţiei Ruse, disponibil online 
la http://eng.mil.ru/en/mission/practice/more.htm?id=12140115(DegNews, accesat la 22.10.2017. 

107 sk, Statul-major rus asigură NATO că exerciţiul militar Zapad are caracter defensiv”, Agerpres, 07.09.2017, 
disponibil online la https://www.agerpres.ro/externe/2017/09/07/statul-major-rus-asigura-nato-ca-exercitiul-militar- 
zapad-are-caracter-defensiv-21-06-20, accesat la 07.09.2017. 

duce la accidente militare inadvertente s-au s-ar putea transforma în atacuri surpriză.”1% De 
asemenea Jacob aduce în discuţie două precedente în care exerciţiile militare au fost transformate 
în invazii: Georgia (2008) şi estul Ucrainei (2014), afirmând că „tensiunile actuale dintre Alianţă 
şi Rusia subliniază frica repetării unor scenarii similare în ţările baltice” 10. 
= Tomasz K. Kowalik (director în cadrul Departamentului Afacerilor Militare Externe!!0 
din cadrul Ministerului Apărării Polonei) şi Dominik P. Jankowski (şef în cadrul Unităţii de 
Securitate Estică a Ministerului Afacerilor Externe — Polonia!!!) se întrebau ce Rubicon de 
securitate va fi traversat!!? cu ocazia exerciţiilor ZAPAD, evidențiind trei posibile scenarii: 
> Va fi ZAPAD doar un alt „zăngănit de arme”11* care va scădea şi mai mult nivelul de 
securitate prin creşterea incertitudinii şi imprevizibilităţii? 
> Va trebui să accepte un aliat al Rusiei staționarea de trupe străine suplimentare pe 
teritoriul său? 
> Va duce acest exerciţiu la o nouă incursiune în teritoriul suveran al vreunui stat? 114 
Mai mult, cu privire la ZAPAD, T.K. Kowalik şi D. P. Jankowski atrag atenţia asupra 
câtorva aspecte cărora comunitatea internaţională ar trebui să se concentreze: 
> O posibilă diversiune (maskirovka)!15, din partea Rusiei, manifestată printr-o „lipsă 
cronică de transparenţă asociată cu pretextul fals continuu” 115 de a oferi deschidere — 
un amestec de neadevăruri şi dezinformări” 11”; 
> Posibila utilizare a arsenalului nuclear în timpul exerciţiilor de amploare (autorii 
argumentează prin existenţa unor rapoarte de presă care arătau că Rusia, în cadrul 
ZAPAD 2009 şi 2013 ar fi luat în considerare lovituri nucleare asupra NATO!15); 
> Consolidarea militară pe termen lung şi stabilitatea regională (de urmărit 


comportamentul Belarusului în urma ZAPAD)!!9. 


Tot premergător acestor exerciţii, Secretarul General NATO, Jens Stoltenberg atrăgea 


108 Léo-Paul Jacob, „Does Russia's Zapad 2017 Exercise Pose a Threat to NATO?”, NATO Association of Canada, 
13.06.2017, disponibil online la http://natoassociation.ca/does-russias-zapad-2017-exercise-pose-a-threat-to-nato, 
accesat la 20.06.2017. 

109 Idem. 

110 Military Foreign Affairs Department. 

11 Eastern Security Unit at the Polish Ministry of Foreign Affairs. 

112 Expresia „a trece Rubiconul” se referă la luarea unei hotărâri îndrăznețe şi irevocabile, sintagmă apărută ca 
urmare a traversării Rubiconului de către Cezar (40 a. Cr.) „încontra legii cu armata sa”, declarându-se ,„ rebel 
împotriva patriei sale”, informaţii disponibile pe site-ul DEX online la https://dexonline.ro/definitie/Rubicon, 
accesat la 15.05.2017. 


113 În sensul unei demonstraţii de forţă; sintagma originală utilizată de autori este „saber-rattling”. 

114 Tomasz K. Kowalik, Dominik P. Jankowski, „Russia has a long history of using military exercises as a platform 
for waging actual wars”, The National Interest, 07.05.2017, disponibil online la http://nationalinterest.org/feature/ 
zapad-2017-nato-should-be-keeping-eye-russias-training-20540, accesat la 22.05.2017. 

115 Traducerea pentru „military deception”. 

116 Tomasz K. Kowalik, Dominik P. Jankowski, 2017, op. cit. 

17 Idem. 

118 Idem. 

119 Idem. 

atenţia asupra necesităţii existenţei transparenţei în cazul ZAPAD şi asupra precedentelor lipsei 
acesteia: „Ne aşteptăm de la Rusia ca ea să respecte aceste obligaţii, ceea ce nu a făcut până 


»120 referindu-se la Documentul de la Viena!?!, adăugând că: „Rusia a utilizat diferite 


acum 
lacune şi nu a notificat şi facilitat inspecţiile internaționale ale exerciţiilor sale militare de mai 
mulţi ani” !??, În aceeași line vin şi declaraţiile generalului-locotenent Ben Hodges, care aprecia 
că „ZAPAD reprezintă o oportunitate pentru Rusia să demonstreze angajamentul ei pentru 
securitate şi stabilitate în Europa de asemenea prin transparenţă, prin invitarea mediei, invitarea 
observatorilor, mai mult decât minimum cerut de Viena, pentru a demonstra, a arăta ceea ce se 
întâmplă, pentru a fi transparenţi.” 1%. 

În vederea asigurării NATO că exerciţiile ZAPAD se vor desfăşura de o manieră cât mai 
transparentă, reprezentanţi ai Rusiei, cât şi ai Belarusului îşi declarau deschiderea în acest sens: 

= Belarus. Lukashenko, preşedintele Belarusului, făcea încă de la începutul lui 2017, 
următorul apel celor implicaţi în organizarea ZAPAD: „Vă cer tuturor să faceţi acest eveniment 
transparent pe teritoriul ţării noastre şi toate măsurile accesibile nu numai prietenilor noştri din 
cadrul Organizației Tratatului de Securitate Colectivă (OTSC), UEE (Uniunii Economice 
Eurasiatice) şi CSI (Comunităţii Statelor Independente), dar şi reprezentanţilor Alianţei Nord- 
Atlantice — NATO”17. Mai mult, Lukashenko invita reprezentanți NATO pentru a observa 
activităţile: „Nu ne ascundem şi nu trebuie să ascundem nimic. Dacă reprezentanţii NATO 
doresc să fie prezenţi la exerciţiile noastre, sunt bineveniţi. Mai mult, deja primesc astfel de 
informaţii şi semnale din partea lor!%”. 

= Federația Rusă. Purtătorul de cuvânt al Ministerului Apărarii rus, general-maior Igor 
Konashenkov, afirma că instituţia pe care o reprezintă a invitat şi va continua să invite reporteri 
pentru a acoperii subiectul exerciţiilor militare din toamna lui 2017: „Este foarte puţin probabil să 
găseşti fie un jurnalist motivat, fie o mass-media din Rusia pe care Ministerul Apărării să nu îi fi 
invitat să acopere exerciţiile militare în ultimii cinci ani”. Mai mult, atrăgea atenţia asupra unei lipse 
de reciprocitate în acest aspect ce ţine de transparenţă, dând totodată replică generalului Hodges 


(declaraţie expusă mai sus) spunând că: „în loc să ne îndemne să fim transparenţi, generalul Hodges 


ar trebui să ne reamintească dacă jurnaliştii ruşi au fost vreodată invitaţi să acopere exerciţiile armatei 


120 Andrew Rettman, „Nato's Russia-deterrent force 'fully operational”, EU Observer, Bruxelles, 30.06.2017, 
disponibil online la https://euobserver.com/foreign/138399, accesat la 30.06.2017. 

121 Acord internaţional ce stabilieşte măsuri de întărire a încrederii şi securităţii, aici fiind inclusă transparenţa 
militară. 

122 Andrew Rettman, 30.06.2017, op. cit. 

123 sk, U.S. general wants Russia to open up major exercise to observers”, Reuters, 01.03.2017, disponibil online 
la http://www.reuters.com/article/us-usa-russia-military-exercises/u-s-general-wants-russia-to-open-up-major- 
exercise-to-observers-idUSKBN1684CE, accesat la 23.03.2017. 

124 *** Lukashenko calls for ‘transparency’, consents to NATO observing Belarus-Russia drills”, TASS, 
20.03.2017, disponibil online la http://tass.com/world/936455, accesat la 23.03.2017. 

125 Idem. 

americane în Europa” 1S, 


În urma derulării ZAPAD, anumite temeri în ceea ce priveşte transparenţa s-au confirmat. 
Facem apel la următoarele date cantitative, ce subliniază diferenţa dintre cifrele declarate la nivel 
oficial de către Ministerul Apărării Federaţiei Ruse şi cele aproximate înainte şi după eveniment 
de către specialişti. Astfel, aşa cum menţionam şi mai sus, potrivit Moscovei exerciţiile ar fi 
urmat să mobilizeze aproximativ 12 700 (militari belaruşi şi ruşi), dar Lituania, Estonia şi 
Germania susțineau, încă înainte de desfăşurarea exerciţiilor, că s-ar putea să fie vorba despre un 
număr de cel puţin şapte ori mai mare (aprox. 100 000). În scopul transparenţei, Belarusul invita 
observatori militari din şapte state pentru a participa la ZAPAD”. Cu toate acestea, J. 
Stoltemberg aprecia că numărul observatorilor NATO (trei) nu este unul suficient pentru a 
asigura transparența!?%. În final, în urma derulării ZAPAD generalul american Ben Hodges 
aprecia, că numărul militarilor implicaţi a fost de aproximativ 40 000, ceea ce este un număr de 
cel puţin trei ori mai mare faţă de cifrele oficiale avansate de către Rusia (înaintea începerii 
acestor desfăşurări). Mai mult, Ucraina îşi exprima temerea (afirmaţia lui Viktor Mujenko, 
comandantul şef al forţelor armate ucrainene) că în urma exerciţiilor au rămas trupe ruseşti în 
Belarus. Informaţia a fost ulterior negată de către Moscova!”%. 

Aşadar, în urma ZAPAD s-a dovedit încă o dată că există carenţe puternice la nivelul 
transparenţei, aceasta având potenţialul de a contribui la deteriorarea stării mediului de 
securitate. Caracterul inexact al informaţiilor poate deteriora gradul de încredere în relația NATO 
- Federaţia Rusă, ce să continue raţionamentul spirală al dilemei de securitate. În acest sens sunt 
reprezentative cele afirmate de către Tomasz K. Kowalik şi Dominik P. Jankowski: „... 
transparenţa este un element cheie în evitarea escaladării militare necontrolabile sau a efectului 


130 [ 


de propagare .] o creştere a lipsei de transparenţă din partea Rusiei, combinată cu o creştere 
a exerciţiilor ruseşti neplanificate!*! (patru în 2013; opt în 2014; 20 în 2015; 11 în 2016), 
restrâng locul pentru dialog şi adaugă presiune politică asupra factorilor de decizie în 
Occident.” 152 


Pe lângă problemele legate de transparenţă, specialiştii internaționali, ce au observat 


126 #** Russia set to invite media to military exercises without West's advice - defense ministry”, TASS, 
13.03.2017, disponibil online la http://tass.com/defense/945741, accesta la 23.03.2017. 

127 Lilia Traci, Gabriela Badea, „Manevre militare ruso-belaruse: Minskul invită reprezentanţi din șapte ţări din 
regiune ca observatori”, Agerpres, 17.09.2017, disponibil online la 
https://www.agerpres.ro/externe/2017/09/17/manevre-militare-ruso-belaruse-minskul-invita-reprezentanti-din-sapte- 
tari-din-regiune-ca-observatori-09-50-47, accesat la 17.09.2017. 

128 Ibidem, 

129 Angela Sârbu, „Moscova dezminte acuzaţiile Ucrainei că a lăsat trupe în Belarus după exerciţiile militare "Zapad 
2017", Agerpres, 30.09.2017, disponibil online la https://www.agerpres.ro/externe/2017/09/30/moscova-dezminte- 
acuzatiile-ucrainei-ca-a-lasat-trupe-in-belarus-dupa-exercitiile-militare-zapad-2017--18-56-12, accesat la 30.09.2017. 
130 În engleză termenul original este „spillover effect”. 

131 Traducerea originalului „snap exercises”. 

132 Tomasz K. Kowalik, Dominik P. Jankowski, op. cit. 

şi/sau analizat desfăşurările, formulează o serie de concluzii în urma exerciţiilor ZAPAD 2017, 
publicate fie în analize, fie în cadrul unor rapoarte: 
= Raportul Comisiei Helsinki. În urma analizei acestui document putem afirma că cele 
mai importante observaţii cu privire la desfăşurarea ZAPAD sunt: 
> Din anumite puncte de vedere, acest exerciţiu s-a înscris într-o rutină specifică ce a 
urmat un bine-cunoscut program al exerciţiilor ruseşti de creştere a nivelului de 
promptitudine/reacţie (readiness-enhancing exercises) desfăşurate, prin rotaţie, în 
districtele sale militare (ZAPAD având loc în districtul militar de vest al Rusiei); 
> Contextul în care s-a desfăşurat ZAPAD 2017 a fost unul fără precedent: cel al 
agresiunilor Rusiei în Ucraina şi Georgia, care potrivit analiştilor occidentali, au fost 
facilitate de activitatea Rusiei în ceea ce priveşte exerciţiile militare; 
> Abordarea ezitantă a Rusiei privind transparenţa militară: manipularea datelor, prin 
sub-estimarea numărului de militari participanţi la exerciţii (de către Moscova), este 
pusă de către unii lideri occidentali pe seama posibilei nedoriri a se intra sub 
incidenţa pragurilor Documentului de la Viena, care presupun necesitatea unei 
misiuni complete de observare. 
> Eforturile semnificative ale guvernului Belarusului de a asigura transparenţa prin: 
oportunităţile de observare limitată a desfăşurării exerciţiilor, programul de două zile 
asigurat invitaţilor printre care s-au numărat şi reprezentanţi ai Comisiei Helsinki, 
OSCE, NATO şi Comitetul International al Crucii Roşii (ICRC); invitația către 
aproximativ 90 de reprezentanţi oficiali din statele vecine şi internaționali de a 
viziona anumite elemente ale exerciţiilor; 
> Transparenţa: deşi eforturi au fost făcute în această direcţie de către Belarus, raportul 
semnalează persistența unei serii de probleme care fac ca ea să rămână la un nivel 
nesatisfăcător pentru a genera un aport la nivel de încredere în cadrul comunităţii 
internaţionale. O misiune de observare în coordonatele stabilite de către Documentul 
de la Viena ar fi asigurat o transparenţă sporită prin intruziune, scop şi număr de 
naţiuni invitate, în timp ce programul de vizitare oferit invitaţilor în cadrul ZAPAD 
2017 nu a făcut posibilă o evaluare a scalei şi scopului exerciţiului per total, aşa cum 
o observare de primă mână ar fi putut-o realiza. 
> ZAPAD 2017: gama impresionantă de capabilități militare (ruseşti şi belaruse) 
incluzând tancuri, artilerie, lansatoare de rachete, aeronave fără pilot, aeroplane, 
elicoptere; exerciţiile întrunite ale Rusiei şi Belarusului au testat capacitatea acestora 
de a se organiza într-un grup de forțe întrunit regional în vederea combaterii unui 


atac simulat al unei coaliţii de state interesate (condusă de statul fictiv denumit 

Veyshnoria: stat vecin Belarusului care doreşte să dezmembreze Uniunea Statală 
Rusia-Belarus); 1% 
= „Cinci lucruri de ştiut despre exerciţiul militar ZAPAD”. Cercetătorul Mathieu 
Boulegue face o scurtă radiografiere a exerciţiului militar şi structurează o serie de observaţii 
făcute în urma desfăşurării ZAPAD în cinci mari teme. Acesta afirmă că, după şapte zile de 
operaţii militare (ce au inclus incursiuni la frontieră şi raiduri aeriene masive), statul fictiv 
Veshnorya (despre care afirmă că are o geografie similară statelor baltice), a fost obligat să se 
supună forțelor întrunite ale Rusiei şi Belarusului. Cele cinci mari teme de interes internaţional în 
urma ZAPAD 2017, în viziunea autorului sunt următoarele: 
> Mai restrâns este mai frumos: numărul real al trupelor implicate nu este cunoscut, 
dar se pare că ar fi mai mic de cifra inițial estimată, de 100.000. Aceasta pentru că 
ZAPAD s-a concentrat pe întărirea C2 şi integrării forţelor, mai degrabă decât pe 
deplasarea trupelor (ex: ZAPAD 2013); Demonstrarea faptului că Occidentul s-a 
înşelat în această privinţă, face parte, în viziunea autorului, din strategia politică a 
Rusiei de a întării sensul unei superiorităţi a sa; 
> Practica perfecționează: Conform cercetătorului, Rusia exersează două din cele 
patru tipuri de război (asimetric şi convențional, celelalte două fiind nuclear şi 
cibernetic). În cadrul ZAPAD, Rusia şi Belarus au testat dislocarea de forţe, crearea 
de posturi avansate pe teren şi componentele —C2, integrarea forţelor în faţa unei 
contra-ofensive comune împotriva unui inamic convenţional. În acest scop Rusia s-a 
pregătit apelând la: artilerie grea, unități de recunoaştere şi operaţii speciale, 
elemente de superioritate aeriană, apărare aeriană, elemente navale; Componente 
asimetrice au fost folosite în cadrul exerciţiilor. De asemenea, au fost testate şi noi 
echipamente militare; 
> Inspirarea din situaţii reale: M. Boulegue explică faptul că ZAPAD s-a inspirat şi 
din experiențele de luptă din Siria, şi neoficial din cele din Ucraina. Acesta 
precizează că Rusia s-a axat pe: interoperabilitate, operaţii tactice cu forţe terestre şi 
Forțe Spațiale Ruse (VKS), îmbinarea forţelor convenţionale terestre cu cele 
specifice superiorității aeriene, operaţii navale întrunite, testarea sistemelor 
electronice de luptă şi a C2ISR. 
> De fapt totul este despre NATO: schimbarea retoricii pe parcursul exerciţiului, de la 
inamicul  Veshnoriyan către un inamic convenţional comparabil cu forțele 


interoperabile ale NATO. 


133 +, IN BRIEF Witness to ZAPAD — Helsinki Commission Report, Comisia Helsinki, raport disponibil online la 
https://www.esce.gov/sites/helsinkicommission.house.gov/files/Report%20-%20Zapad%20-%20Design%20FINAL.pdf, 
accesat la 25.10.2017. 

> Rusia transmite semnale că îşi mută atenţia dinspre descurajare: ZAPAD a 
demonstrat că Federaţia este pregătită să crească costurile descurajării pentru a 
câştiga, de asemenea impunând un cost ridicat unei posibile armate inamice.154 

Toate aceste aspecte relevate de observarea desfăşurării exerciţiilor ZAPAD 2017 nu 
contribuie la ameliorarea mediului de securitate regional. Problematica transparenţei şi a 
scopului desfăşurării acestor exerciţii se înscriu în rândul elementelor componente ale dilemei de 
securitate pot alimenta nesiguranța cu privire la intenţiile Federație Ruse din perspectiva NATO. 

ZAPAD 2017 este una dintre cele mai importante acţiuni militare desfăşurate de către 
Rusia în acest an şi care subliniază elemente evidenţiate şi în cadrul Doctrinei militare a 
Federaţiei Ruse (2014) şi anume considerarea acţiunilor NATO în regiune ca ameninţări militare 


principale pentru Rusia. 135 


Concluzii 

Analiza acestor două evenimente, importante pentru evaluarea stării relației NATO- 
Rusia, ne pot indica faptul că nu au fost înregistrate progrese şi că starea de tensiune dintre actori 
este departe de a se detensiona. 

Transparenţa este o componentă cheie în construirea încrederii, şi prin aceasta poate duce 
la ameliorarea stării actuale în care persistă o deteriorare a relaţiilor dintre NATO şi Federaţia 
Rusă. Astfel, faptul că dialogul realizat în cadrul Consiliului NATO-Rusia nu a adus rezultate 
palpabile, iar ZAPAD-ul a confirmat anumite temeri cu privire la transparenţă nu fac decât 
menţină un grad considerabil de incertitudine şi unul nesatisfăcător al previzibilităţii. 

Este de urmărit, pentru următoarea perioadă, care vor fi acele ecouri lăsate de exerciţiul 
ZAPAD 2017 şi impactul lor la nivelul mediului de securitate regional. Întrunirile din cadrul 
Consiliul NATO-Rusia vor rămâne şi pe viitor un for important pentru menţinerea dialogului 
dintre Federația Rusă şi NATO, chiar dacă, în multe situaţi, progrese majore nu au fost 


înregistrate până acum în urma acestora. 


134 Mathieu Boulègue, „Five Things to Know About the Zapad-2017 Military Exercise”, Chatham House, The Royal 
Institute of International Affairs, disponibil online la https://www.chathamhouse.org/about, accesat la 20.10.2017. 
135 ** Military Docrine of the Russian Federation, aprobată de către Preşedintele Federaţiei Ruse la data de 25 
decembrie 2014 Nr. Pr.-2976, disponibilă online la https://rusemb.org.uk/press/2029, accesat la 22. 04.2017. 

CAPITOLUL 4: COREEA DE NORD 


Politica nucleară nord-coreeană: teste, controverse şi incertitudini 


Dr. Mihai V. ZODIAN 


Evoluţiile politice din peninsula coreeană au fost marcate, în ultimele patru luni, de o 
intensificare a crizei programului nuclear urmărit de regimul de la Phenian. Am asistat la un nou 
test nuclear şi la lansarea de noi rachete, alături de reacţii critice şi chiar ostile din partea 
comunităţii internaţionale, îndeosebi a Statelor Unite, marcate prin sancţiuni şi demonstraţii de 
forță; cu toate acestea, nu este clar dacă se va ieşi din blocajul diplomatic instaurat de câţiva ani 
de zile. Textul de faţă va trata cele două aspecte spectaculoase ale înarmării Coreii de Nord 
menţionate anterior; deciziile adoptate în cadrul Consiliului de Securitate al ONU, duelul verbal 
purtat la nivel înalt şi tendinţele anticipate în perioada imediat următoare, pornind de la o serie de 
regularități empirice şi teorii din domeniul relaţiilor internaţionale. 

Cel mai important moment din procesul de intensificare a crizei a fost reprezentat de cel 
de-al şaselea test nuclear al regimului de la Phenian efectuat în subteran, despre care autorităţile 
au declarat că ar prezenta o explozie termonucleară (3 septembrie 2017)15. Un cutremur 
artificial de 5,7 grade pe scala Richter a fost înregistrat în nord-estul Coreii de Nord de către 
oamenii de ştiinţă americani şi sud-coreeni, ceea ce confirmă unele dintre afirmaţiile regimului 
de la Phenian, nu fără a conduce la alte incertitudini!“7. Aparent, acest experiment a deschis o 
fereastră periculoasă în relaţiile politice din regiune, dar nu numai. 

S-au ridicat, la fel ca şi în ianuarie 2016, semne de întrebare ce se referă la caracteristicile 
dispozitivului testat, deoarece bomba cu hidrogen poate însemna lucruri diferite, o situaţia 


138 


întâlnită şi la începutul Războiului Rece “. Un dispozitiv „atomic” foloseşte reacţia de fisiune 


pentru a genera energie, în timp ce unul termonuclear tipic utilizează fuziunea izotopilor 


hidrogenului, cu două componente, combustibilul şi detonatorul, o armă din prima clasă!*. 


135 Yi Whan-woo, „N. Korea clams successful H-bomb test for ICBM”, The Korea Times, 3 septembrie 2017, 
http://www.koreatimes.co.kr/www/nation/2017/09/103_235892.html (accesat octombrie 2017); Joshua Berlinger, 
Taehoon Lee, „Nuclear test conducted by North Korea, country claims; South Korea responds with drills”, CNN, 4 
septembrie 2017, http://edition.ecnn.com/2017/09/03/asia/north-korea-nuclear-test/index.html (accesat octombrie 
2017). 

137 Geoff Brumfiel, „Here Are The Facts About North Korea's Nuclear Test”, NPR, 3 septembrie 2017, 
http://www.npr.org/sections/thetwo-way/2017/09/03/548262043/here-are-the-facts-about-north-koreas-nuclear-test 
(accesat octombrie 2017). 

138 Alex Wellerstein, „A Hydrogen Bomb by Any Other Name”, The New Yorker, 8 ianuarie 2016, 
https://www.newyorker.com/tech/elements/a-hydrogen-bomb-by-any-other-name (accesat ocombrie 2017). 

139 William J. Broad, „A Giant Nuclear Blast, but a Hydrogen Bomb? Too Soon to Say”, The New York Times, 3 
septembrie 2017,  https://www.nytimes.com/2017/09/03/science/north-korea-bomb-test.html?_r=0 (accesat 
octombrie 2017). 

Lucrurile nu sunt neapărat atât de clare, însă. 

Între aceste două tipuri principale, există mai multe versiuni de proiectare şi se pare, după 
magnitudinea cutremurului, că este vorba mai curând despre una dintre ele, decât despre „bomba 
cu hidrogen” în sensul uzual, varianta care a trezit cele mai multe temeri. În general, este vorba 
despre dispozitive bazate pe fisiune, cărora li se adaugă izotopi de hidrogen, pentru creşterea 
puterii explosive, cu diferite modele!%. Din câte se pare, un asemenea instrument ar fi fost testat 
în septembrie 2017141. 

Experimentul nuclear a fost efectuat după ce Coreea de Nord lansase o rachetă balistică 
intercontinentală cu vehicul de reîntoarcere în atmosferă (ICBM) pe 4 iulie, cu un mesaj 
provocator la adresa Statelor Unite, care îşi sărbătoreau ziua naţională!“?. În scurt timp, regimul 
de la Phenian experimentase o nouă versiune a aceluiaşi model, cel puţin din ce reiese din 
informaţiile publice şi din expertizele independente (28 iulie 2017)1%. Nu sunt nici acum clare 
diferenţele dintre variante şi dacă rezultatele au fost satisfăcătoare în întregime pentru autorităţile 
comuniste. 

IBCM-urile sunt destinate, de obicei, pentru a ameninţa cu lovirea țintelor aflate la mare 
distanţă cu focoase termonucleare şi, la fel de important, reprezintă un simbol al puterii militare, 
sugerând o perioadă de maturizare a programelor de înarmare, dacă judecăm comparativ cu 
demersurile similare întreprinse în trecut de SUA sau Uniunea Sovietică. Trebuie subliniat că 
testarea nu conduce automat la desfăşurarea operațională, aici regimul de la Phenian continuând 
experimentări anterioare, inclusiv lansarea unor rachete capabile de amplasare a sateliților. Prin 
urmare, deşi au atras atenţia şi constituie un progres tehnic, cele două evenimente nu înseamnă o 
ruptură. 

Pentru evaluarea acestor demersuri ale Coreii de Nord, trebuie avute în vedere două 
aspecte: traiectoria şi capacitatea vehiculului de reintrare în atmosferă, cel care practic transportă 
bomba până la ţintă. Intitulat Hwasong-14 sau KN-20, racheta testată la începutul lui iulie ar fi 
putut atinge unele zone din teritoriul continental al SUA, considerându-se, iniţial, de către unii 
144 3 


experți, că ar fi capabil să parcurgă o distanţă de 8000 km pe traiectoria cea mai favorabilă n 


14% Ibidem. 

141 Ibidem. 

142 John Schilling, „What is True and Not True About North Korea's Hwasong-14 ICBM: A Technical Evaluation”, 
38 North/US-Korea Institute at John Hopkings SAIS, 10 iulie 2017, 
http://www.38north.org/2017/07/jschilling071017/ (accesat octombrie 2017); Michael Edison Hayden, Luiz 
Martinez, „North Korea releases video of July 4 missile launch”, abcNews, 5 iulie 2017, 
http://abcnews.go.com/International/north-korea-releases-video-fourth-july-missile-launch/story?id=48454515 
(accesat octombrie 2017); Andreea Mandiuc, „Coreea de Nord testează prima sa rachetă intercontinentală”, RISAP, 
11 iulie 2017, http://risap.ro/coreea-de-nord-testeaza-prima-sa-racheta-intercontinentala/ (accesat octombrie 2017). 
143 *x* North Korea conducts new intercontinental missile test”, BBC News, 28 iulie 2017, 
http://www.bbc.com/news/world-asia-40757780 (accesat octombrie 2017). 

144 John Schilling, op. cit.; ăia „Hwasong-14 (KN-20), Missile Threat, 
https://missilethreat.csis.org/missile/hwasong-14/ (accesat octombrie 2017). 

timp ce, despre al doilea, botezat tot Hwasong-14, presa a atras atenţia că, dacă va conduce la 
dezvoltarea unui sistem operaţional, ar putea ameninţa o zonă mai mare a continentului 
american, ceea ce a creat senzaţie!$. Opinia specialiştilor şi decidenţilor americani şi sud- 
coreeni pare a fi că, deşi poate lansa rachete spre teritoriul continental al Statelor Unite, testele 
indică persistenţa unor probleme în ceea ce priveşte vehiculului de reintrare, anume fiabilitatea şi 
limitarea la capacitatea sa de a transporta explozive bazate pe fisiune („bombe atomice”), sau 
eventual îmbunătăţite, Coreea de Nord executând trageri şi cu alte tipuri diferite de rachete de-a 
lungul lunilor iunie — septembrie!%. 

nu este atât de dezvoltat pentru a produce un ICBM cu focos similar celor din stocurile 
americane sau ruseşti, sau pesimist, că regimul de la Phenian a înregistrat progrese, a doua fiind 
mai probabilă!”. Potrivit analizei efectuate de David Albright, Coreea de Nord ar fi deţinut, la 
sfârşitul lui 2016 între 13 și 30 de arme nucleare bazate pe fisiune, ca urmare a eforturilor depuse 
în ultimele decenii, ceea ce, alături de vectori, îi asigura deja o capacitate de lovire predominant 


regională 1%8 


. Acum, regimul de la Phenian pare să se apropie de momentul în care va deţine 
tehnologia experimentală a rachetelor intercontinentale înarmate cu focoase atomice 
îmbunătăţite, însă nu este clar dacă acesta reprezintă obiectivul final sau doar o etapă spre o 
„bombă cu hidrogen” tipică, nici dacă autorităţile comuniste deţin resursele necesare desfăşurării 
unui arsenal masiv, în ambele situaţii !%. 

În politica nucleară nu contează doar calitatea instrumentelor, jumătate din sensul politicii 
nucleare fiind psihologic, centrat în jurul amenințării credibile pentru a constrânge, ceea ce ar 
explica şi stilul retoric provocator adoptat, iar această caracteristică poate exercita efecte 
importante prin intermediul opiniei publice asupra decidenţilor, chiar dacă, strict militar, 
capabilitățile ar fi limitate!%. După cum am menţionat anterior, Phenianul pare a fi motivat de 


factori interni, precum dorinţa de menţinere a regimului, care conduce la o politică promovând o 


145 Tom Philips, „North Korea missile test shows it could reach New York, says experts”, The Guardian, 29 iulie 


2017, https://www.theguardian.com/world/2017/jul/28/north-korea-fires-missile-japan-reports-say (accesat 
octombrie 2017). 

14 John Schilling, „What Next for North Korea's ICBM”, 38 North/US-Korea Institute at John Hopkings SAIS, 
http://www.38north.org/2017/08/jschilling080117/ (accesat octombrie 2017); Jun Ji-hye, „North Korea yet to 
perfect ICBM, but may do that soon”, The Korea Times, 31 octombrie 2017, 
http://www.koreatimes.co.kr/www/nation/2017/10/103_238543.html (accesat octombrie 2017); Joshua Berlinger, 
„North Korea missile tests. By the numbers”, CNN News, 18 septembrie 2017, 
http://edition.cnn.com/2017/05/29/asia/north-korea-missile-tests/index.html (accesat octombrie 2017). 

147 Jack Kim, Ju-min Park, „Possible two-stage hydrogen bomb seen ‘game changer’ for North Korea”, Reuters, 3 
semptembrie 2017, https://www.reuters.com/article/us-northkorea-missiles-thermonuclear-ana/possible-two-stage- 
hydrogen-bomb-seen-game-changer-for-north-korea-idUSKCN1BEO0PT, (accesat octombrie 2017). 

148 David Albright, „North Korea's Nuclear Capabilities: A Fresh Look”, Institute for Science and International 
Security, http://isis-online.org/countries/category/korean-peninsula (accesat octombrie 2017). 

1% John Schilling, „What Next for North Korea's ICBM”..., David Albright, op. cit. 

15 Thomas C. Schelling, Strategia conflictului, Integral, Bucureşti, 2000. 

minimă conflictualitate, cum prea multă pace ar conduce la un destin similar RDG-ului şi un 
conflict deschis ar însemna probabil înfrângerea militară, în timp ce alte explicaţii se referă la 
securitate, prestigiu, iraţionalitate, tehnologie etc.!51. Trebuie însă să recunoaştem că sunt multe 
necunoscute şi că vorbim de un regim închis, de care ne separă bariere culturale, chiar dacă 


vorbim despre o politică relativ constantă timp de aproape 24 de ani. 


Comunitatea internaţională şi noile teste nord-coreene 

Statele Unite şi aliaţii lor au condamnat intens activităţile Phenianului, iar în sudul 
peninsulei coreene au avut loc exerciţii militare, inclusiv cu lansări de rachete. Astfel, pe 5 iulie, 
au avut loc trageri cu rachete balistice tactice şi de croazieră, în timp ce în luna august, s-a 


desfăşurat un exerciţi anual comun, la care au participat 50.000 de militari sud-coreeni şi 17.000 


152 


americani”. Un altul, de mai mică amploare, la care au participat şi forţe japoneze a avut loc pe 


18 septembrie!55. 

Dincolo de activităţile militare şi diplomatice, schimbul declaraţiilor dintre Washington şi 
Phenian a sporit percepția unei intensificări a crizei programului nuclear. Preşedintele Donald 
Trump a afirmat că, în cazul unui atac, SUA vor răspunde cu „foc şi furie”(8 august), în timp ce, 
liderul nord-coreean a menţionat Guam-ul ca eventuală ţintă pentru rachete (15 august), iar 
dialogul public a continuat în termeni similari de-a lungul evenimentelor!5*. Este interesant că 
ambele părţi s-au referit la eventuale reacţii defensive, practic, blamându-se reciproc pentru 
originea şi escaladarea crizei. 

Consiliul de Securitate al Naţiunilor Unite a adoptat două noi rezoluţii, prin care se impun 
noi sancţiuni, considerând că regimul de la Phenian a încălcat dreptul internaţional şi reprezintă o 


amenințare la adresa păcii şi securităţii. Prima, din august 2017, printre altele, interzice exportul 

How States Pursue the Bomb”, International Security, iarna 2016/2017. 

de cărbune şi oţel!“5. Adoptată în luna septembrie, a doua rezoluţie se referă la comerțul cu 
hidrocarburi 158. 

Cu toate acestea, regulile şi instituţiile multilaterale legate de proliferarea nucleară nu 
stabilesc ce se întâmplă în cazul în care un actor continuă să încalce principiile şi normele 
respectivului regim, iar acţiuni mai dure necesită unanimitatea membrilor permanenţi ai 
Consiliului de Securitate al Naţiunilor Unite. China şi Federația Rusă s-au opus, până acum ideii 
unei intervenţii internaţionale, iar perspectiva menţinerii poziţiilor pare cea mai probabilă. În 
consecinţă, sau sancţiunile se vor dovedi eficiente, sau vom asista la continuarea blocajului. Este 
greu de estimat efectul pe termen lung al sancţiunilor internaţionale, inclusiv în ceea ce priveşte 
eficienţa acestora, cum ne lipsesc informaţii precise despre resursele disponibile regimului de la 
Phenian, sau despre puterea motivaţie acestuia. Putem bănui că, alături de dificultăţile tehnice, 
ele permit, în stilul argumentelor lui Thomas Schelling, cel puţin trasarea unor eventuale linii de 
negociere tacită. Cum utilitatea acestor instrumente este încă un subiect de dezbatere, rămâne de 


văzut dacă aceste speculaţii se vor adeveri!*. 


O criză cu un potenţial periculos 

În evaluările trecute, am subliniat trei posibilităţi de evoluţie a evenimentelor, anume 
blocajul, negocierea şi escaladarea violentă!5. Duritatea declaraţiilor preşedintelui american, 
Donald Trump şi ale liderului nord-coreean, Kim Jong-un au oferit motive serioase de îngrijorare 
opiniei publice internaționale, reprezentând un nivel rar atins din timpul Războiului Rece. De- 
aici a provenit şi teama că evenimentele pot scăpa de sub control, ceea ce sugerează necesitatea 
unei analize a problematicii violenţei în acest caz. 

Dincolo de tonul şi limbajul folosit, există explicaţii mai bine fundamentate care pot 
sugera prezenţa unui risc sporit de escaladare a crizei. De exemplu, Vipin Narang a comparat 
evoluţia conflictualităţii cu cea a programelor nucleare şi a arătat că există o corelaţie medie, iar 
conflictualitatea atinge un maxim în momentul în care statul proliferator obţine sistemele 


159 


nucleare militare, după care începe gradual să scadă *. Mecanismele cauzale principale ar fi, 


aici, speranţa că atitudinile mai dure pot conduce la abandonarea eforturilor; încrederea în 


eficienţa forţei armate ca mijloc de dezarmare şi tendinţa statelor noi posesoare de a se comporta 


155 ***, „Resolution 2371(2017)”, United Nations Security Council, 5 august 2017, apud Arms Control Association, 
https://www.armscontrol.org/factsheets/UN-Security-Council-Resolutions-on-North-Korea!tres2371 (accesat 
octombrie 2017). 

156 *** Resolution 2375 (2017), United Nations Security Council, 11 septembrie 2017, apud Arms Control 

mai agresiv pe plan extern, cel puţin primul element fiind prezent în cazul de faţă!%. Alţi factori 
se pot adăuga celor din domeniul înarmării nucleare. De exemplu, din lista trendurilor empirice 
care au şanse să conducă la folosirea violenţei, identificate în cadrul proiectului Correlates of 
War (CoW), patru sunt prezente în acest context. Mai precis, este vorba despre alianţe (SUA este 
legată de Coreea de Sud şi de Japonia; Coreea de Nord de China); proximitatea forțelor părţilor, 
divergenţa sistemelor politice, rivalitatea îndelungată!€!. 

Există argumente contrare, însă. În general, chiar dacă anumite momente ale dezvoltării 
programelor nucleare şi conflictualitatea sunt asociate în medie, în general, înarmarea nu 


conduce la războaie, iar o corelare statistică este în sine insuficientă 15 


. Din factorii identificaţi în 
cadrul proiectului CoW, patru acţionează în sens contrar celor de mai sus, diferenţa de putere 
dintre Statele Unite şi Coreea de Nord sau China, existenţa aliaţilor „externi”, absenţa unui 
conflict regional, numărul redus al frontierelor; în același timp, alte influenţe sunt neclare, mai 
precis polaritatea sistemică sau evoluţia capabilităţilor într-un sens mai general 6%. 

Trebuie subliniat că disciplinele care studiază relaţii internaţionale produc afirmaţii 
probabiliste, valabile pentru un domeniu cu recurențe limitate ca număr şi cu o sporită 
complexitate a cauzelor şi efectelor!%. În ceea ce priveşte tendințele anterioare, înseamnă că nu 
ştim sigur cât de corecte pot fi, care este ponderea fiecăreia şi cât de nedeterminate sunt 
rezultatele. Alături de absenţa unei teorii convingătoare şi riscurile logice ale generalizărilor, 
trebuie să fim prudenţi în ceea ce priveşte situaţiile particulare !®, 

În afara concluziilor statistice, teoria descurajării oferă motive suplimentare pentru a 
sugera că, din cauza costurilor mari implicate, un conflict armate este improbabil, aici fiind 
aplicabil cazul „minimal” al acesteia1%. Chiar dacă Statele Unite pot înfrânge militar Coreea de 
Nord, aliaţii lor şi unele zone americane pot suferi pierderi mari, comparativ cu importanţa 
strategică a problemei. Din păcate, concepţia este contrafactuală şi destul de greu de probat, dar 
prezintă o mare plauzibilitate, în condiţiile în care actorii sunt raţionali 1%. 


În acelaşi timp, importanţa prestigiului, evidentă în schimbul de replici din vară-toamnă, 


care duce la conflictualizate, prin caracterul său relativ, poate fi exagerată. Una dintre strategiile 

clasice ale descurajării se bazează tocmai pe o formă de cacealma care semnalizează hotărârea şi 
facilitează găsirea unor acorduri comune, măcar tacite. Jocul „Laşul” formalizează acest 
argument 158. 

După cum putem observa, suntem pe tărâmul speculațiilor, dar nu toate concluziile sunt 
la fel de credibile sau rezonabile. Este adevărat că sunt multe necunoscute şi că imprudenţa, 
prestigiul şi neşansa, alături de factorii menţionaţi anterior, pot conduce la escaladarea violentă a 
crizei!$9. Dar impactul armelor nucleare, superioritatea militară şi existența unui model al 
activităţilor nucleare nord-coreene sugerează că blocajul rămâne în continuare cel mai plauzibil 
scenariu. 

Criza coreeană s-a intensificat odată cu lansarea a două ICBM-uri şi cu un nou test 
nuclear. Organizaţia Naţiunilor Unite a decis impunerea de sancțiuni mai dure, iar, între Phenian 
şi Washington s-a purtat un dialog mediatic în termeni foarte duri. Evenimentele din vară şi 
începutul toamnei au trezit temeri în rândul opiniei publice internaţionale, mai ales în ceea ce 
priveşte continuarea escaladării evenimentelor. 

Există foarte multe incertitudini, unele inerente domeniului, altele provenite din 
informaţii incomplete sau din distanţa culturală care fac predicții prea clare dificil de realizat. De 
exemplu, nu ştim care este capacitatea de rezistenţă a regimului condus de Kim Jong-un în 
contextul sancţiunilor aplicate în această perioadă. Nici obiectivele acestuia nu pot fi identificate 
cu precizie; de exemplu, ce fel de arsenal proiectează să construiască şi dacă există o marjă de 
negociere aici. 

Similar, declaraţiile liderilor pot fi privite ca atare, sau drept componente ale unei 
interacțiuni diplomatice complexe, în care părţile îşi delimitează anumite limite. Ținând cont de 
aceste rezerve, estimăm că blocajul politico-militar va continua, bazându-ne pe ipoteza 
convenţională a costurilor prea mari implicate de opţiunile referitoare la utilizarea forței şi pe 
hotărârea Phenianului de a continua dezvoltarea arsenalului nuclear. În următoarele 6-8 luni, 
vom asista probabil la continuarea sancţiunilor, amenințărilor şi la noi activităţi legate de 


programul de înarmare urmărit de Coreea de Nord. 

